
Vă vorbesc, dar nu vă pot impune reguli. Vă cer doar 
să vă întreceţi în eforturile de a vă respecta unul pe 
celălalt. Este lucrul cel mai important. 


Peter Deunov 


Cunoscut sub numele spiritual de Beinsa Douno, 
ghidul spiritual bulgar Peter Deunov (1864-1944) a fost 
fiul unui preot ortodox şi avea intenţia să devină şi el 
membru al clerului. A studiat teologia şi apoi medicina 
în SUA. Totuşi, după întoarcerea în Bulgaria, în 1895, 
nu şi-a mai găsit locul în contextul rigid al instituţiei şi 
al dogmelor Bisericii Ortodoxe. 

Din 1900, Deunov a început să susţină conferinţe 
publice care au adus un spirit nou în rândul doctrinelor 
creştine tradiționale. El avea un nivel ridicat de 
conştiinţă şi a fost întreaga viaţă un model de puritate, 
înțelepciune, inteligenţă şi creativitate. Peter Deunov a 
fost şi un mare violonist, a compus sute de cântece, pe 
care le-a folosit ca exerciţii în şcoala Frăției Albe pe care 
a înfiinţat-o la începutul secolului al XX-lea. 

Deunov a trăit mulţi ani lângă oraşul Sofia, 
înconjurat de numeroşi discipoli. Se spune că a trezit 
sute de suflete la viaţa spirituală atât în Bulgaria, cât şi 
în Europa de Est. 


Filosoful Rene Guenon a spus despre Deunov: 

Este cel mai mare magnet spiritual aflat încă pe 
pământ. Îşi va atrage discipolii cu magnetismul iubirii şi 
aceştia vor transmite acest magnetism întregii omeniri. 


Fascinat de acest personaj ieşit din comun, Albert 
Einstein a declarat într-o zi: 

Lumea se înclină în fața mea, dar eu mă înclin în faţa 
Maestrului Peter Deunov! 


lar Omraam Mikhael Aivanhov mărturisea: 

Lucrul cel mai remarcabil la Maestrul Peter Deunov, 
ceea ce făcea din el o fiinţă cu totul si cu totul aparte, era 
viața spirituală care emana din el si care, precum razele 
de lumină, pătrundea în noi. În felul în care radiază o 
ființă de o mare spiritualitate este ceva viu, o lume locuită 
de entităţi foarte pure care îi impregnează pe toți cei din 
apropierea sa şi acționează asupra lor. Mulţi cred că 
esențial este cuvântul unui maestru, înţelepciunea pe 
care o transmite şi că, dacă nu spune nimic, nu învață pe 
nimeni nimic. Ei bine, aceasta este o greşeală! Chiar dacă 
nu vorbeşte, strălucirea pe care o emană îți comunică 
ceva din lumina şi forța sa. Asta am înțeles eu lângă 
Maestru. Lucrul cel mai important nu era învățătura pe 
care ne-o transmitea prin cuvinte, ci vibrația intensă a 


minţii sale care pătrundea în noi. 
E 

Cu câteva zile înainte de plecarea sa din această 
lume, pe când se afla într-o stare de transă profundă, 
Peter Deunov a făcut o profeție extraordinară despre 


epoca tulbure prin care trecem astăzi, despre „timpul de 
la sfârşit”. 


ULTIMA PROFETIE, 1944 


În decursul timpului, constiinta omului a trecut 
printr-o lungă perioadă de întuneric. Această fază, pe 
care hindugşii o numesc „Kali Yuga”, este pe punctul de a 
se sfârşi. Ne aflăm astăzi la graniţa dintre două epoci, 
Kali Yuga şi Era Nouă în care intrăm. 

O ameliorare treptată are loc deja în gândirea, 
sentimentele şi actele oamenilor, dar toţi vor fi supuşi 
curând focului divin, care îi va purifica şi îi va pregăti 
pentru Epoca Nouă. Astfel, omul se va ridica la un grad 
superior de conştiinţă, indispensabil intrării sale în 
Viaţa Nouă. Aceasta se înţelege prin „înălţare”. 

Vor trece mai multe decenii înainte de venirea 
focului, care va transforma lumea aducând o morală 
nouă. Acest val imens va veni din spaţiul cosmic şi va 
cuprinde Pământul întreg. Toti cei care vor încerca să se 
opună vor fi luaţi de el şi duşi în altă parte. 

Cu toate că locuitorii acestei planete nu se află toţi 
la acelaşi grad de evoluţie, noul val va fi resimţit de 
întreaga omenire. Şi această transformare nu implică 
numai Pământul, ci şi cosmosul întreg. Singurul şi cel 
mai bun lucru pe care omul îl poate face acum este să-şi 
întoarcă faţa spre Dumnezeu şi, străduindu-se în mod 
conştient să devină tot mai bun, să-şi ridice nivelul de 
vibraţie, ca să ajungă în armonie cu acest val puternic 
care se va revărsa asupra lui. Focul despre care vorbesc, 
care însoţeşte noile condiţii oferite planetei noastre, va 
reînnoi, va purifica, va reconstrui totul: materia va fi 
purificată, inimile voastre vor fi eliberate de temeri, de 
tulburări, de incertitudine şi vor deveni luminoase; totul 
va fi ameliorat, iar gândurile, sentimentele şi actele 
negative vor fi distruse. 


Viaţa voastră actuală este o adevărată sclavie, o 
închisoare apăsătoare. Întelegeti-vä situaţia şi eliberați- 
vă de ea! Vă spun: ieşiţi din închisoarea voastră! Este 
foarte întristätor să vezi atâta rătăcire, suferinţă, 
incapacitate de a înţelege unde se află adevărata voastră 
fericire. 

Tot ce există în jurul vostru se va nărui curând şi va 
dispărea. Nu va mai rămâne nimic din această civilizaţie, 
nici din perversitatea ei: întregul pământ va fi zguduit si 
nu va supraviețui nici urmă din această cultură 
înşelătoare, care ţine oamenii sub jugul ignoranței. 
Cutremurele nu sunt numai fenomene mecanice, ci au 
şi scopul de a trezi intelectul şi inima oamenilor, ca să 
se elibereze de erorile şi de nebuniile lor şi să înţeleagă 
că nu sunt singuri în univers. 

Sistemul nostru solar traversează acum o regiune a 
cosmosului unde a fost cândva distrusă o constelație 
care şi-a lăsat aici amprenta, praful ei. Această 
traversare a unui spaţiu contaminat este o sursă de 
otrăvire nu numai pentru locuitorii Pământului, ci şi 
pentru toţi locuitorii de pe planetele din galaxia noastră. 
Numai sorii nu sunt afectaţi de influenţa acestui mediu 
înconjurător ostil. Această regiune se numeşte „a 
treisprezecea zonă”, dar i se spune şi „zona 
contradictiilor”. Planeta noastră a rămas închisă aici mii 
de ani, dar ne apropiem de ieşirea din acest spaţiu de 
întuneric şi suntem pe punctul de a ajunge într-o 
regiune mai spirituală, unde trăiesc fiinţe mai evoluate. 

Pământul urmează acum o mişcare ascendentă şi 
fiecare va trebui să se străduiască să se armonizeze cu 
curenţii inältärii. Cei care refuză să se supună acestei 
orientări vor pierde avantajul condiţiilor bune care le 
sunt oferite acum ca să se înalțe. Vor rămâne în urma 


evoluţiei si va trebui să aştepte zeci de milioane de ani 
venirea unui nou val ascendent. 

Pământul, sistemul solar, universul, totul se mişcă 
într-o direcţie nouă sub impulsul iubirii. Cei mai multi 
dintre voi consideră încă iubirea o forță derizorie, dar, în 
realitate, este cea mai mare dintre toate forţele! Puterea 
şi banii continuă să fie venerate ca şi cum de ele ar 
depinde cursul vieţii voastre. În viitor, totul va fi 
subordonat iubirii şi toţi o vor sluji. Dar conştiinţa 
omului va evolua numai trecând prin greutăţi şi 
suferinţe. 

Predicţiile cumplite ale profetului Daniel, 
consemnate în Biblie, se referă la perioada care începe. 
Vor avea loc inundaţii, uragane, incendii enorme şi 
cutremure de pământ care vor mătura totul. Sângele va 
curge din abundență. Vor izbucni revoluţii, multe 
explozii cumplite vor răsuna în multe regiuni ale 
Pământului. Acolo unde e pământ va fi apă şi acolo 
unde e apă va fi pământ... Dumnezeu e iubire, şi totuşi e 
vorba aici de o pedeapsă, de un răspuns al naturii la 
crimele comise de om, din noaptea timpurilor, contra 
Mamei sale, Pământul. 

După această suferință, cei care vor fi salvaţi (aleşii) 
vor continua Vârsta de Aur, armonie şi frumuseţe 
nelimitată. Pästrati-vä, aşadar, pacea şi credinţa când va 
veni timpul suferințelor şi al terorii, căci este scris că 
niciun fir de păr nu va cădea din capul celor drepţi. Nu 
vă descurajati; continuati-vä pur şi simplu munca de 
perfecționare personală. 

Nici nu bănuiţi ce viitor grandios vă aşteaptă. Un 
Pământ Nou se va naşte curând. Peste mai multe 
decenii, munca va fi mai puţin constrângătoare şi fiecare 
om va avea timp de consacrat activităților spirituale, 


intelectuale si artistice. Problema relatiilor dintre bärbat 
şi femeie va fi, în sfârşit, rezolvată. În armonie: şi unul, 
şi celălalt vor avea posibilitatea să-şi urmeze aspiraţiile. 
Relaţiile în cupluri vor fi bazate pe stimă şi respect 
reciproc. Oamenii vor călători prin diferitele planuri şi 
vor fi în măsură să cunoască repede Lumea Divină, să 
fuzioneze cu Capul universului. 

Era Nouă este era celei de-a şasea rase. 

Predestinarea voastră este să vă pregătiţi s-o primiţi 
s-o trăiţi. A şasea rasă se va construi în jurul ideii de 
Frätie. Nu vor mai exista conflicte de interese personale, 
singura aspirație a fiecărui om va fi de a se conforma 
Legii Iubirii. A şasea rasă va fi cea a iubirii. Un continent 
nou se va forma pentru ea. Se va ivi din Pacific, pentru 
ca Preainalta Putere să-şi stabilească în sfârşit sălaşul 
pe această planetă. 

Eu îi numesc pe întemeietorii acestei civilizaţii noi 
„Fraţii Omenirii” sau „Fraţii Iubirii”. Ei vor fi de 
nezdruncinat pe calea binelui şi vor reprezenta un tip 
nou de oameni. Oamenii vor forma o familie, ca un mare 
corp, şi fiecare popor va reprezenta un organ al acestui 
corp. La noua rasă, iubirea va fi manifestată atât de 
perfect, încât omul actual nu poate încă să aibă despre 
asta decât o idee foarte vagă. 

Pământul va rămâne un teren propice luptelor, dar 
forţele întunericului vor da înapoi şi el va fi eliberat. 
Oamenii, văzând că nu va mai fi alt drum, vor porni pe 
cel al Vieţii Noi, al mântuirii. Din pricina orgoliului lor 
absurd, câţiva vor continua până la capăt să spere să 
ducă în continuare pe pământ o viață pe care Ordinea 
Divină o dezaprobă, dar fiecare va sfârşi prin a înţelege 
că direcţia lumii nu-i aparține. 


Va apărea o nouă cultură, care se va sprijini pe trei 
principii directoare: ridicarea la un nivel superior a 
femeilor, a celor umili şi protecţia drepturilor omului. 

Lumina, binele şi dreptatea vor triumfa, e numai o 
chestiune de timp. Religiile trebuie să fie purificate. 
Fiecare cuprinde o părticică din învăţătura Maestrilor 
Luminii, dar întunecată de aportul neîncetat al devierilor 
umane. Va trebui ca toţi credincioşii să se unească şi să 
se pună de acord în privinţa unui principiu, acela de a 
plasa iubirea ca bază a oricărei credinţe, oricare ar fi ea. 
Iubirea şi frăția, acestea formează baza comună! 

Pământul va fi curând măturat de undele 
extraordinar de rapide ale Electricitätii Cosmice. Peste 
mai multe decenii, fiinţele rele şi rătăcite nu vor mai 
putea să le suporte intensitatea. Vor fi atunci absorbite 
de Focul Cosmic, care va mistui răul care le stăpâneşte. 
Apoi, vor reapărea, căci este scris că „fiecare trup îl va 
slăvi pe Domnul”. 

Mama noastră, Pământul, se va debarasa de 
oamenii care nu vor accepta Viaţa Nouă. Îi va respinge 
ca pe nişte fructe stricate. Nu vor mai putea să se 
reincarneze curând pe această planetă; nici minţile 
criminale. Vor rămâne doar cei care vor avea în ei iubire. 

Nu există loc pe pământ care să nu fie murdărit de 
sânge de om sau de animal; trebuie, aşadar, ca el să 
suporte o purificare. Si de aceea unele continente 
actuale vor fi scufundate şi se vor ivi altele. 

Oamenii nu bănuiesc ce pericole îi ameninţă. 
Continuă să urmărească obiective inutile şi să caute 
plăcerea. Cei din a şasea rasă vor fi, în schimb, 
conştienţi de demnitatea rolului lor şi vor respecta 
libertatea fiecăruia. Se vor hrăni numai cu produsele 


lumii vegetale. Ideile lor vor avea puterea să circule la fel 
de liber ca aerul şi lumina zilelor noastre. 

Cuvintele „Dacă nu vă nasteti din nou...” se aplică la 
cea de-a şasea rasă. Citiţi capitolul 60 din Isaia. Se 
referă la venirea celei de-a şasea rase, Rasa Iubirii. 

După zbuciumări sufleteşti, oamenii nu vor mai 
păcătui şi vor găsi din nou calea virtuţii. Clima planetei 
noastre va fi peste tot moderată şi nu vor mai exista 
variaţii brutale. Aerul va redeveni curat, la fel şi apele. 
Paraziţii vor dispărea. Oamenii îşi vor aminti 
reincarnările trecute şi vor avea plăcerea să constate că 
s-au eliberat în sfârşit de vechea condiţie. 

Aşa cum debarasăm via de paraziți şi buruieni, la fel 
acționează şi fiinţele evoluate ca să pregătească oamenii 
să-L slujească pe Dumnezeul Iubirii. Le dau condiții 
bune ca să evolueze şi celor care le ascultă le spun: „Nu 
vă temeti de nimic! încă putin şi totul se va aranja; 
sunteţi pe calea cea bună. Cel care vrea să intre în 
Cultura Nouă să studieze, să lucreze conştient şi să se 
pregătească”. 

Graţie ideii de Frätie, Pământul va deveni un loc 
binecuvântat nu peste mult timp. Dar, înainte, vor fi 
trimise mari suferințe pentru trezirea constiintelor. Va 
trebui ca päcatele adunate de mii de ani sä fie 
räscumpärate. Valul fierbinte venind de Sus va ajuta la 
debarasarea de karma popoarelor. 

Eliberarea nu se va mai amâna mult timp. Omenirea 
trebuie să se pregătească pentru încercările mari si 
ineluctabile care vin şi vor aduce sfârşitul egoismului. 

Ceva extraordinar se pregăteşte sub pământ. O 
revoluţie grandioasă şi imposibil de conceput se va 
manifesta curând în natură. Domnul a hotărât să 
îndrepte lumea şi o va face. 


Este sfârşitul unei epoci; o ordine nouă va lua locul 
celei vechi, o ordine în care va domni iubirea pe Pământ. 


be. 


LEGILE MAESTRULUI PETER DEUNOV 


În lume există legi pe care discipolul Ştiinţei Divine 
trebuie să le cunoască şi cărora trebuie să li se 
conformeze. 

Iubirea este calea ce permite atingerea Marelui Scop 
urmărit prin studii. Totuşi, în lumea întreagă, la fel ca în 
Creaţia întreagă, există legi pe care înțeleptul trebuie să 
le cunoască, căci aceste legi sunt stâlpii pe care se 
sprijină cauzele şi armonia lumii. 


1. Nimeni nu trebuie şi nu poate să judece 
greşelile oamenilor atâta timp cât nu cunoaşte 
adevărul. 

Ce înseamnă aceasta? Care este adevărul? Ce este 
adevărul? De cele mai multe ori, oamenii nu pot să facă 
diferența între adevăr şi fapt. A dovedi autenticitatea 
unui fapt este una şi a spune adevărul este cu totul 
altceva. Observațiile noastre despre viaţa care se scurge 
pe lângă noi sunt superficiale. De cele mai multe ori, 
este vorba de fenomene ale căror cauze nu le 
cunoaştem. În spatele fenomenelor se ascund cauzele 
care, din punct de vedere spiritual, sunt chiar mai reale 
decât fenomenele însele. Dacă n-ar fi aşa, cauzele n-ar 
provoca fenomenele. 

Noţiunea de „adevăr” face parte dintr-o categorie 
spirituală mult mai profundă. La întrebarea „Ce este 
adevărul?”, pe care Pontiu Pilat i-a pus-o, lisus n-a 
răspuns. Ştia că romanul nu-l putea înţelege, deoarece 
Pilat cunoştea doar legile statului său. Nu se eliberase 
de ele, în timp ce Hristos zisese înainte: „Adevărul vă va 
elibera”. 


Dacă analizăm această expresie, ajungem, dacă nu 
până la esenţă, cel puţin până la începutul problemei 
adevărului. Liber este cel care poate el însuşi să-i 
elibereze pe ceilalți cu înţelepciunea lui. Dacă unul 
dintre voi îi spune cuiva un fapt autentic, aceasta nu 
eliberează conştiinţa acelui om de o serie de greşeli şi de 
iluzii; acest fapt nu este încă adevăr. N-am spus 
adevărul decât atunci când cuvintele noastre au adus 
lumină în conştiinţa omului căruia ne adresăm şi el este 
deja în întregime eliberat de toate contradicţiile şi de 
toate tenebrele. 

Cunoaste adevărul numai cel ce a urmărit 
fenomenul în lumea cauzală, mentală, astrală şi fizică şi 
căruia îi este deja clar de ce asta s-a întâmplat în acest 
fel. Dacă rostim cuvinte care ajută omul să-şi uite toate 
grijile, îndoielile si aversiunile, dacă îl eliberăm de 
îndoielile care îl otrăvesc, dacă el începe o viaţă nouă în 
lumină şi recunoaşte Sublimul Principiu Creator, atunci 
am spus adevărul. Dacă doar arătăm greşelile 
aproapelui, fără să fim în stare să-l învăţăm cum să le 
corecteze, nu-i spunem adevărul. 

Maestrul a formulat această primă lege astfel încât 
să fim atenți când rostim o judecată față de aproapele 
nostru, deoarece nu suntem întotdeauna în stare să 
percepem cauzele unei anumite fapte. 


2. O faptă eronată fa de noi înşine este o 
greşeală, dar o faptă eronată fa?ă de Tot este o 
crimă. 

După cum ştim, omul are nu numai o viaţă 
personală, ci şi una socială. Dacă, printr-o faptă, un om 
aduce dizarmonie în viața sa personală, numim acea 


faptă greşeală; dar fiecare acţiune care aduce dizarmonie 
în Tot o numim crimă. 


3. Cel care e fricos nu are iubire. 

Curajul din viaţa unui om provine din Iubire. 

Numai cel care iubeşte este protejat şi ştie că fiecare 
lucru făcut pentru Iubire şi fiecare sacrificiu consimţit 
pentru ea îi sunt plăcute Cerului. 


4. Este real ceea ce nu se schimbă şi nu dispare 
niciodată. 

În lumea umbrelor, vorbim despre realităţi. Nu ştim 
cât de departe suntem de realitate dacă n-am învăţat 
încă diferenţierea. Avem în mâinile noastre obiecte care 
au valoare trecătoare şi le numim realităţi, în timp ce 
negăm adevărata realitate, care se află în noi. 

Sufletele ne sunt însetate de eternitate şi noi o 
căutăm printre manifestările mortale ale materiei, care 
au doar o existenţă scurtă. 

„Să fim realişti”, spun filosofii contemporani, fără a 
lua în seamă că realul este ceea ce nu se schimbă 
niciodată. 


5. Dacă un lucru e negat, înseamnă că există. 

Nu se poate nega neantul. El nu suportă negarea, 
din moment ce nu există. Putem nega doar ceea ce 
există. Negarea arată doar neputinta noastră de a 
pătrunde în lumea a ceea ce negăm. 


6. Fiecare poartă consecin7ele libertăăi sale. 
Principiul rațional i-a dăruit libertate omului. 


El poate să-şi aleagă calea în labirintul vieţii. Nimeni 
nu împiedică pe nimeni să gândească în vreun fel şi nici 
să facă ce şi-a propus. Dar, deoarece lumea este bazată 
pe şi se dezvoltă după legile Creatorului, omul care îşi 
alege liber calea nu este eliberat de legea pe care o 
respectă sau o încalcă. Respectarea legii are consecinţe 
favorabile, dar încălcarea sau neglijarea ei aduc 
rezultate contrare. 


7. Materialismul nu va aduce nimic lumii. Când 
o civilizae işi pierde idealismul si devine în 
întregime materialistă, este condamnată la moarte. 
O religie care îşi pierde idealismul si devine 
materialistă este condamnată la moarte. Când o 
ştiin?ă îşi pierde idealismul si devine materialistă, 
este condamnată la moarte. 

Materialismul, care este creat ca o antiteză a 
adevăratei ştiinţe a vieţii, a omului şi a universului Şi 
care uşurează înţelegerea vieţii pentru cei care sunt 
spiritual ignoranti, este în acelaşi timp o barieră ce 
trebuie să fie trecută de spiritul creator care progresează 
în epoca nouă. Această barieră este plasată pentru 
exersare, dar bariera n-a fost niciodată un scop. 


8. Fiecare formă a stiin æi si a artei este utilă, 
căci permite exprimarea unui connut şi, prin 
intermediul conănutului, trebuie să fie exprimat 
sensul viei înseşi. 

Arta abstractă nu poate avea decât o influență 
parţială asupra artei, în relaţie cu aportul unei anumite 
psihologii şi al unei mici enigme vehiculate. Arta 


abstractă totală, care a îndepărtat în întregime forma, 
este deja în afara artei. 


9. În acăunile sale, omul nu trebuie să aibă 
premeditare şi motive având ca scop să 
dobândească, prin aceste fapte, ceva material. 

De cele mai multe ori, oamenii dăruiesc deoarece 
ştiu că vor primi. O astfel de acţiune este o echitate 
elementară şi banală. Iubirea neglijează această echitate 
şi dăruieşte nu doar mai mult decât va primi, ci 
dăruieşte şi fără să ţină cont de ce poate sau nu să 
primească. 

Aceasta este legea abundenței, numită opulenţă. 


10. Nu-i este îngăduit omului să ia via’ oricui 
ar vrea. Nimic nu poate să räscumpere via. 

Lucrul cel mai important, căruia nimeni nu va putea 
vreodată să îi găsească o valoare echivalentă, este viaţa. 
Fiecare viaţă vine de la Dumnezeu şi de aceea, până în 
prezent, nimeni n-a reuşit să reproducă opera sublimă a 
Creatorului: să creeze viaţă. Acest lucru nu numai că nu 
stă în puterea muritorilor, dar nici nu le este permis să 
cunoască secretul care desparte natura neînsufletitä de 
cea vie. 

lată de ce nu-i este permis omului să ia viaţa cuiva. 
Chiar şi atunci când aducem moarte vegetalelor cu care 
ne hrănim, fiindcă este inevitabil, din nou trebuie să ne 
achităm pentru acest dar, transformând energia 
obținută din lumea vegetală în lucrări onorabile. 

Ceea ce le este permis animalelor, care nu au încă o 
conştiinţă individuală, nu-i este îngăduit omului. 
Animalele se pot mânca unele pe altele, dar a ucide este 


pentru om cea mai cumplită dintre crime. Dacă luăm în 
considerare toate aceste lucruri, ne putem imagina cum 
privesc viaţa de pe planeta noastră fiinţele superioare... 

Unele persoane spun că, chiar dacă ucid pe cineva, 
îşi vor răscumpăra fapta printr-o altă acţiune „nobilă”. 
Nu. Legea este categorică: nimic nu poate să răscumpere 
viaţa luată. 


11. Dacă ne plătim datoria cea mare, le vom 
plăti şi pe cele mici. 

Din moment ce pentru om sunt clare marile 
probleme legate de Dumnezeu, de evoluţie, de destin şi 
nemurirea sufletului, toate celelalte probleme mai mici, 
care se ivesc din lipsa de înţelegere a marilor probleme, 
se rezolvă de la sine. 


12. Omul nu poate să înve%e cât timp nu iubeşte 
ceva sau pe cineva. 

În această lume, nu putem să facem nimic bun şi 
util dacă n-avem impuls şi inspiraţie. De cele mai multe 
ori, marile realizări şi-au făcut apariţia în lume ca 
rezultatul unei mari iubiri. 


13. Nu-i este permis omului să-şi chinuiască 
corpul. 

Yoga a oferit un ansamblu de cunoştinţe verificate, 
bazate pe înţelepciune şi viață ascetică. Totuşi, există 
numeroase variante ale acestei învățături orientale 
preariene şi, dintre aceste variante, unele au deviat de la 
sarcina sa fundamentală. Desigur, corpul este un 
instrument al minţii, dar nu trebuie ca acest instrument 
să fie obişnuit (pe lângă faptul că e supus în întregime 


puterii voinţei) să suporte si durerile fizice cele mai 
constrângătoare. 

Unele epoci au favorizat privatiunile şi suferinţele 
aplicate corpului în scopuri spirituale. Şi Occidentul n-a 
făcut nici el excepţie. 

Nu împărtăşim aceste metode de evoluţie spirituală. 
Dat fiind că ştiinţa spirituală occidentală urmează calea 
cuvântului lui Hristos, susținătorii ei consideră greşite 
toate comportamentele barbare față de corpul dăruit de 
natură ca un instrument minunat şi perfect. În 
structura şi funcţionarea corpului este aşezată sublima 
şi foarte marea înţelepciune, nedescoperită încă, a 
Naturii Vii. Există cazuri în care unele şcoli occidentale 
recomandă, pentru un timp, postul, dar numai ca 
metodă naturală pentru restabilirea sănătăţii. 


14. Nu există for? care să-l poată împiedica pe 
om să facă o faptă bună. 

Unele persoane care urmează calea spirituală se 
plâng deseori că în ţara lor nu există libertate. Este 
adevărat că lipsa libertăţii pentru munca spirituală, în 
sensul larg al cuvântului, este apăsătoare pentru om. 
Dar, în ceea ce priveşte lucrul cel mai important - 
munca interioară a discipolului -, există libertate 
întotdeauna şi în toate situaţiile. Omul se poate ruga în 
toate situaţiile. Nu-i este interzis nimănui să-i spună 
prietenului o vorbă plină de căldură şi încurajare; nu-i 
este interzis nimănui să-şi iubească aproapele. 


15. În cazul bogäilor câştigate repede 
acăonează forÆle răului; în cazul bogäilor 


câştigate cu ajutorul unei munci cinstite ac Âoneazà 
Jor%le binelui. 

Îmbogăţirea rapidă seamănă cu jocurile de noroc. 
Ceea ce obținem în urma unui expedient sau a unei 
combinaţii iscusite, mulţumită căreia ne întrecem rivalii 
în relațiile comerciale sau la bursă, nu aduce 
binecuvântările muncii făcute în mod cinstit. 

Timpul o dovedeşte repede. 


16. Cu cât limităm mai mult pe cineva, cu atât 
ne limităm mai mult pe noi. 

Un om liber nu-i poate lipsi pe ceilalți de libertate. 
Libertatea pe care o däruiti aproapelui corespunde cu 
cea pe care o veţi primi. 


17. Nu amânaă ducerea la bun sfârşit a muncii 
aproape terminate, căci ve frâna astfel 
dezvoltarea propriei mină. 

Există o anumită ordine în procesul gândirii. Unele 
lucruri nu le pot devansa pe altele. Dacă am decis să 
facem un lucru şi îl amânăm pe mai târziu, procesele 
gândirii care urmează se amână şi ele. Şi în admiterea 
ideilor noi există o anumită ordine. 


18. Numai cel ce este recunoscător se pretează 
la evoluăe. 

Recunostinta este o calitate de mare valoare. Cel ce 
e recunoscător provoacă generozitatea şi bunăvoința 
tuturor. Cel ce e recunoscător şi-a deschis sufletul ca o 
floare care primeşte iubirea soarelui. Oricine vine în 
ajutorul celui care este recunoscător. Cel ce e 


recunoscător învaţă mai bine şi evoluează mai repede. 
Să cultivăm recunoştinţa. 


19. Fiecare faptă bună cere un mic sacrificiu. 

Nu avem altă măsură pentru bunătatea oamenilor în 
afară de amploarea sacrificiului asumat când vor să ne 
facă un bine. Dacă credeţi că puteţi face bine cuiva fără 
să sacrificați ceva al vostru, nu sunteţi pe calea cea 
bună. 


20. Dacă ne exterminăm duşmanii aici, pe 
planul fizic, ei pătrund în noi. 

Lipsa de cultură spirituală este cauza a numeroase 
rele şi necazuri care însoțesc viața omului. Dacă am şti 
cât de fatale sunt consecinţele unora dintre faptele 
noastre, am respecta la fiecare pas această lege. 

Pentru cel care a reuşit să-i extermine prin violență 
în această lume, duşmanii devin invizibili şi se răzbună 
şi mai nemilos, căci se află deja în el însuşi. 

Observati mai cu atenţie viața, şi vă veţi convinge că 
este adevărat. 


21. Discipolului îi este interzis să accepte 
sclavia. 

Discipolul care urmează calea spirituală poate să 
trăiască în condiţii defavorabile şi limitate, dar nu se 
poate supune sclaviei. Cel ce are mentalitate de sclav nu 
poate fi locuitor al infinitei şi liberei împărăţii a Duhului 
Sfânt. Cel ce cultivă spiritualitatea nu trebuie să fie 
sclav, nici măcar al propriilor copii. A iubi şi a fi gata să 
faci orice sacrificiu e una, a fi sclav e cu totul altceva. 


22. Nimeni nu poate guverna pe nimeni. 

Puteţi guverna pământuri sau bogăţiile statului, 
continente întregi şi tot ce e pământesc şi material, dar 
nu puteţi guverna o unitate omenească, în aparență 
modestă şi insignifiantă. 

Nu ne putem însuşi omul, căci poartă în el un suflet 
veşnic viu. 


23. Nu putem deveni bogaă dacă nu suntem 
generosi. 

Există o cauză ascunsă care face oamenii să poată 
câştiga bogății. Nu este vorba de acea îmbogăţire care e 
rodul violenţei si al spolierii, nici al vicleniilor perfide, ci 
de bogăţia dobândită cu ajutorul generozitätii. Este o 
lege ocultă. Cel ce e generos nu ajunge niciodată sărac. 


24. Orgoliul si vanitatea rup axele mini si 
inimii omului. 

Am spus deja că orgoliul este considerat unul dintre 
principalele şi cele mai vechi păcate dintre cele care au 
provocat căderea. Orgoliul este legat de minte. Când 
cineva începe să creadă că are multă ştiinţă, îşi 
pregăteşte căderea. Deoarece cunoştinţele pe care le-a 
dobândit nu-i aparţin, devine posesorul lor nelegitim. 
Atunci, Natura Vie îşi ia sarcina să restabilească situaţia 
adevărată şi acel om devine insuportabil pentru că e 
încrezut. Oamenii îl detestă şi, în loc să se apropie de el, 
fug cu toţii. Ceva se rupe în mintea lui şi începe să 
repete neîncetat aceleaşi lucruri, ajungând la banalitate. 
De ce devine astfel? Fiindcă orgoliosul respinge 
cunoştinţele noi cu care intră în contact. Este greu de 
trăit alături de un om orgolios. 


Vanitosul însă este foarte vorbäret şi face tot ce e 
posibil ca să îndrepte conversațiile şi atenţia oamenilor 
asupra lui. Vanitatea are un element mai degrabă 
emoţional. Vanitosul manifestă o mare îngăduinţă faţă 
de el însuşi, care devine foarte repede vizibilă şi îi 
oboseşte pe cei din jur. 

Vanitosul nu a lăsat să-i pătrundă în inimă duhul 
divin al smereniei, ci o mulțime de lucruri inutile. 


25. Nu vorbiA mult ca să fiă în Ælest. 

Dacă le vorbiti mult, oamenii îşi pierd capacitatea de 
a vă înţelege. Nu vă uzati vorbind mult şi nu saturați 
oamenii cu cuvinte care nu mai pot să le ajungă la 
conştiinţă. 


26. O via?i de om nu este de ajuns ca să ne 
facem toată treaba. 

Reincarnarea sufletului sau existența veşnică a 
principiului nostru nemuritor este o necesitate ca să 
putem să ne convingem că trăim într-o lume raţională; 
dacă nu trăim decât o singură viaţă, învăţăm doar 
puţine lucruri. În acest caz, existenţa noastră ar fi lipsită 
de sens şi chiar ofensatoare, căci Dumnezeu n-ar crea o 
lume atât de complexă şi de armonioasă pentru 
existenţa noastră lipsită de sens. 

Înţelepciunea este infinită şi de nepătruns! 


27. Există trei feluri de oameni: proştii, 
chibzuiăi şi în7%elep ăi. 

Prostul se ocupă fără încetare de trecut, chibzuitul 
se străduieşte să citească în viitor, în timp ce înțeleptul 
trăieşte prezentul şi îl pune în ordine. 


Aceastä lege n-are nevoie de explicatii. 


28. În via nu există egalitate. 

Ideea cea mai greşită şi mai utopică pe pământ este 
cea a egalităţii. Există o singură egalitate: egalitatea în 
faţa lui Dumnezeu. Asta pentru că toţi provenim din El, 
chiar dacă am ajuns la un nivel diferit de evoluţie. 

Dacă egalitatea, în sensul cel mai larg al cuvântului, 
ar exista, n-ar mai fi nici fenomen, nici evoluţie. Aceasta 
ar putea fi ilustrată printr-o serie de exemple luate din 
natură, prin care ar deveni evident ce fel de tablou urât, 
mort şi disperat ar reprezenta lumea dacă ar exista o 
astfel de egalitate. 


29. Binele şi răul nu se schimbă. 

În lume, nu există forță care să poată transforma 
răul în bine şi invers. Dacă cineva s-a transformat şi, 
din „rău”, a devenit „bun”, aceasta nu înseamnă că răul 
s-a transformat în bine, ci că acel om a părăsit calea 
răului şi a început să urmeze calea binelui. 

Omul se poate schimba, dar răul şi binele, ca forţe, 
rămân constante şi execută ceea ce le este predestinat în 
evoluție. 


30. Bobul mic devine mlădi?ă suferind. 


31. Cel care vă iubeşte vă poate cauza 
suferin?ă, dar nu un rău. 


32. Numai cei care au măreăe se pot bucura de 
lucrurile mărunte ale vieăi. 


33. Nimeni nu poate să evite consecinÆle 
karmice. 


TEME DE MEDITATIE 


Cel mai bun moment pentru a medita este 
dimineaţa sau oricând sunteţi într-o dispoziţie bună. Nu 
vă gândiţi la rezultatul exerciţiului. Oricare ar fi, veţi 
câştiga întotdeauna ceva şi nu veţi pierde nimic. În afară 
de dimineaţa, puteţi medita şi înainte de masa de prânz, 
la câteva ore după această masă sau seara înainte de 
culcare. Fiecare e liber să aleagă momentul care i se 
pare cel mai bun pentru el. 


Nutritia şi nemurirea 

Natura de astăzi este creată din resturile unor fiinţe 
moarte şi pe ele cresc acum merele şi perele noastre... 

Putem, deci, să zicem că ne hrănim doar cu 
elemente moarte! Am putea fi atunci nemuritori? 
Niciodată! 

În viitor, când ne vom lua hrana din razele solare, 
atunci da, vom fi nemuritori. Dar, atâta timp cât o 
extragem din sevele pământului, vom fi supuşi morții. 


Examinarea de sus: puritatea 

În fiecare seară, ființe de sus vin lângă voi si 
examinează felul în care v-aţi ocupat ziua. 

Dacă vă plângeţi de ceva, nu uitaţi că ele vă observă. 

Uneori, nu ziceti nimic, nu vă manifestati, dar ele 
sunt înăuntrul vostru. 

Trebuie să duceti o viață absolut pură. Numai cel 
care e pur poate să cunoască puritatea şi să recunoască 
ce este asemenea lui. Cel care e impur nu poate 
cunoaşte omul pur. Fiecare îl recunoaşte pe cel 
asemenea lui, aceasta este o lege care nu are excepţii. 


Purul îl recunoaşte pe cel pur, înțeleptul îl recunoaşte pe 
înţelept, la fel şi cel drept... 


Dumnezeul celor vii 
Dumnezeul iubirii nu este Dumnezeul morţilor, ci 
Dumnezeul celor vii. 


Eroismul 

Un violonist rus renumit a avut ocazia să audă 
cântând alt virtuoz. Superioritatea acestuia l-a 
descurajat atât de mult pe violonistul nostru, încât, 
după ce s-a întors acasă, deznädäjduit că nu va putea 
niciodată să atingă calitatea interpretării rivalului său, 
s-a sinucis. 

Sinuciderea este consecinţa unui amor-propriu 
excesiv. A te sinucide nu înseamnă eroism, eroic este să 
învingi suferinţele şi încercările. 


Omul cosmic 

Analizaţi-vă, examinati oamenii, animalele, 
vegetalele ca să ajungeţi la noţiunea de om cosmic. 
Această noţiune cuprinde universul întreg. 

Mare, nelimitat este omul cosmic, şi de aceea nu-i 
vedem decât părţile răspândite în univers. 

Vezi un om, un al doilea, un al treilea ca părți 
separate, dar, în realitate, există o legătură între toți 
oamenii, toate animalele, toate vegetalele, ca între 
membrele unui singur organism. Va veni o vreme când 
oamenii vor deveni conştienţi de această legătură şi vor 
profita de ea. În prezent, au încă multe de învăţat ca să 
ajungă la adevărata cunoaştere a lucrurilor. 


Formarea copilului în pântecele mamei 


De viata spiritualä a mamei depinde ce va fi copilul. 
Ea poate naşte o fiinţă obişnuită, un geniu sau un 
sfânt... De inima, de mintea sa depinde viitorul 
copilului. 

O mamă care nu-şi asumă responsabilitatea propriei 
vieţi se gândeşte doar la condiţiile prezente; nu se 
gândeşte nici la viitor, nici la viaţă în întregul ei. 


Incarnările succesive 

Fiinţa omenească nu vine doar o dată pe pământ, ci 
de multe ori. Veţi întreba: „De câte ori?”. De câte ori 
doreşte! Aceasta depinde de ea. Omul obişnuit se 
reincarnează pe pământ ca să înveţe, ființa raţională 
determinând familia în care trebuie să se nască. Dacă 
vine în mod conştient ca să-i ajute pe oameni, este liber 
să se nască unde doreşte. 

Cu cât omul este mai avansat în evoluţia lui, cu atât 
este mai liber să-şi aleagă incarnarea. Geniile şi sfinții 
vin rar pe pământ şi doar când omenirea trece printr-o 
perioadă remarcabilă a existenţei sale. Marii Maeştri nu 
coboară pe pământ decât la fiecare 2.000 de ani, ca să 
aducă o reformă completă în viaţa oamenilor. 


Iubirea este un izvor care vindecă 

Nu trebuie să uităm că iubirea este un izvor. Pe 
unde trece, udă şi răcoreşte. Bolnavul care bea din acest 
izvor se vindecă; dacă e descurajat, disperat, capătă 
curaj. 


Răbdarea 
Când aveţi un necaz, fiți răbdători. Oricât de mare 
ar fi suferinţa, e posibil s-o suportati, cu răbdare. Din 


moment ce Dumnezeu dă dovadă de indulgență, omul să 
fie cel puţin răbdător! 

Răbdarea este pusă la încercare, se dobândeşte doar 
în mijlocul dificultăţilor, al suferințelor. Răbdător este 
cel ale cărui minte, inimă şi voinţă se păstrează în 
deplină armonie. 

Cel ce nu pune în practică răbdarea aplică 
constrângerea, care devine o povară. Constrângerea 
decurge din legea obligaţiei; răbdarea decurge din legea 
iubirii. Numai omul räbdätor este în stare să 
convertească materia brută a durerii într-o materie fină 
şi prețioasă. Astfel se transformă durerea în bucurie. 


Forţele de vindecare 
Dacă vă imbolnäviti, îndreptaţi-vă întâi gândul spre 
Dumnezeu, apoi spre sufletul vostru şi apoi spre medic. 


Cartea naturii vii 

Întreaga natură este o carte pe care trebuie s-o ştim 
descifra, altfel nu vom vedea, nu vom înţelege nimic. 
Natura este marea carte a iubirii. 


Îngerii 

Energiile, vibraţiile îngerilor sunt atât de puternice, 
încât ei stau departe de oameni, ca să nu le dăuneze. 
Dacă un înger se apropie de o ființă nepregătită, aceasta 
îşi pierde cunoştinţa. 


Sensul încercărilor 

Astăzi, toți oamenii, tineri şi bătrâni, sunt supuşi la 
încercări. Nu există ființă pe pământ care să nu fi trecut 
sau să nu treacă prin ele. Fără ca omul să-şi dea seama, 


lumea invizibilă îl pune la încercare ca să-i trezească 
conştiinţa şi să-i verifice gradul de trezire. 


Forţa binelui 

Binele participă la extinderea conştiinţei. 

Astfel, trebuie construit permanent organismul cu 
care se intră în contact cu natura divină. 


Formulă 
Să aveţi zilnic un gând pozitiv. Şi să ziceti: 
„Dumnezeu va transforma în bine tot ce mi se întâmplă”. 


Smerenia 

Orgoliul este procesul invers al smereniei. 

Când devine omul smerit? Când pune în practică 
cunoaşterea pe care a dobândit-o, căci îşi dă seama 
astfel de limitele posibilităţilor sale, ceea ce îl face să 
devină smerit. 


Gândirea elaborează viitorul 

Un gând rău este mai nociv decât o otravă 
materială. Ca să nu-şi otrăvească organismul, omul 
trebuie să aibă în minte gânduri divine, care îl vor ajuta 
să împlinească voinţa lui Dumnezeu. 

Doar în acest fel îşi poate asigura un viitor pozitiv. 


Exercitiu practic 

Unul dintre voi este prost-dispus. Cum se poate 
schimba? Puneti mâna stângă pe ochi, astfel încât să 
atingă nasul. Apoi, lent, uşor, coborâti-o trecând-o peste 
gură şi bărbie. Veţi face asta de trei ori. 


După aceea, treceţi cu arătătorul mâinii drepte peste 
nas, tot de trei ori. Făcând acest exercițiu în mod 
conştient, indispozitia va dispărea. 

Se întâmplă ca omul să se simtă foarte încordat, 
crispat, gata să izbucnească, fără să ştie cum să se 
elibereze. O mare tensiune provine frecvent din influenţa 
gândurilor negative ale fiinţelor apropiate sau nu. Aceste 
gânduri îl asaltează pe om şi îl chinuiesc, el devenind 
atunci asemenea unei bombe care aşteaptă doar cel mai 
uşor impact ca să facă explozie. 

Mare este tensiunea unei ființe care trece printr-o 
încercare grea, printr-o suferință! Să-şi atingă atunci 
nasul, cu arătătorul, cerând ajutor şi povatä. Dumnezeu 
îi vorbeşte în interior minţii şi o cäläuzeste. 

Când aveţi mari dificultăţi, faceţi acest exercițiu ca 
să vă ajutaţi singuri. 


Credinţa 

Cel ce are credinţă si I se destăinuie lui Dumnezeu 
suferă mai puţin, iar suferinţele lui capătă un sens. 

Aplicaţi credinţa în viaţa voastră ca să aveţi 
experienţe care să vă schimbe caracterul şi, mai târziu, 
să vă reorganizati organismul. 


Creierul, nasul şi gura 

Omul primeşte prin creier energii de la lumile 
superioare; prin nas, energii spirituale, prin gură, 
energii de la lumea fizică. 


Binele 
Binele produce dreptate. Astfel, binele este 
rezultatul iubirii şi dreptatea, rezultatul binelui. 


Stäpânirea de sine 

Condiţiile existenței actuale cer dobândirea 
stăpânirii de sine, stăpânire nu superficială, ci 
interioară, care să permită suportarea cu calm şi chiar 
cu bucurie a dificultăților si încercărilor vieții. 

Stăpânirea de sine si abtinerea nu sunt 
asemănătoare. Prin stăpânirea de sine, omul are o 
senzație interioară de bucurie, care dă un impuls 
viguros la tot ce este elevat şi nobil în el, iar 
sentimentele negative moştenite din trecut se transformă 
atunci în manifestări bune şi pozitive. 

Aveti totuşi grijă să nu cädeti în altă extremă, care 
constă în a crede că, având stăpânire de sine, nu mai 
puteți cunoaşte sentimente şi dispoziții negative. Nu, 
nu-i aşa, şi un sfânt se enervează! 


Lumina înțelepciunii 
Tot ce vi se întâmplă în timpul zilei să vă fie subiect 
de studiu, de meditație. 


Rolul plămânilor 

Puritatea sângelui condiționează sănătatea, care 
Permite o repartizare corectă a energiilor corpului. 
Plămânii sunt sita prin care se purificä viața minţii si a 
inimii. 

Omul trebuie să-şi reînnoiască clipă de clipă 
gândurile, sentimentele şi dorințele pentru ca sita să-şi 
poată îndeplini rolul. Cât timp ea functionează bine, nu 
există niciun pericol, dar, dacă nu mai acționează, 
noroiul (toxinele) care rezultă din gândurile si dorințele 
impure se acumulează şi stânjeneşte buna circulație a 
sângelui. 


Iubirea de aproapele nostru 

lubirea de Dumnezeu conţine iubirea de aproapele 
nostru, nu şi invers. 

Unii iubesc ființele din jurul lor, dar sunt repede 
dezamăgite! Ce-i lipseşte acelei iubiri? îi lipseşte un 
element important, acela de a-L iubi pe Dumnezeu în 
fiecare ființă. Nu puteţi iubi o persoană dacă nu simtiti 
divinul din ea. 

Când oamenii vor deveni conştienţi că Dumnezeu 
trăieşte în fiecare fiinţă, relaţiile lor reciproce vor deveni 
corecte şi armonioase. 

A-ţi cunoaşte aproapele înseamnă a fi conştient că şi 
în inima lui Sălăşluieşte Dumnezeu. 


Metodă practică 

Când condiţiile în care trăiţi sunt grele, trebuie să vă 
creați o armură ca să vă protejaţi, înălțându-vă 
gândurile pentru ca toate celulele corpului să vibreze în 
armonie cu duhul vostru. 


Iubirea generează iubire 

Opriţi-vă în fața lucrurilor frumoase şi multumiti-I 
lui Dumnezeu. 

Iubirea exclude orice violență. Violenţa generează 
violență, dar iubirea generează iubire. 


Drumul transformării 

Nu încercaţi să vă eliminaţi toate defectele deodată, 
deoarece veți risca expunerea la mari suferinţe. 
Eliminati-le unul câte unul, încet, dar constant. Nu vă 
înhămaţi la o sarcină prea grea pentru voi! 


Împărăţia cerurilor 


Credeţi uneori că după moarte veţi merge în cer. Vă 
întreb: Poate furnica să aibă drept de cetăţenie în 
împărăţia oamenilor? Credeţi că, având înţelegerea de 
acum a vieţii, veţi putea să mergeţi în cer şi să fiți 
primiţi acolo? 

Cu caracterul şi concepţiile voastre, este imposibil 
să intraţi în cer. Puteţi asta (şi doar Pentru o clipă) 
numai dacă cunoaşteţi legile şi preceptele care domnesc 
acolo. 

Este oare posibil să fie numit profesor o persoană 
care nu cunoaşte nicio ştiinţă? 


Rugăciunea 

În viaţa noastră nu există un lucru mai nobil decât 
rugăciunea. Nu uitaţi niciodată importanţa si 
necesitatea absolută de a vă ruga, de a vă uni cu 
Dumnezeu. 

Nici cunoaşterea, nici iubirea, nici înțelepciunea din 
lume nu pot să se compare cu ceea ce favorizează 
rugăciunea: unirea cu principiile primordiale. 


Drumul dezvoltării 

Toată natura a fost creată de Dumnezeu şi tot ce a 
făcut El e bine făcut. 

Este scris că Dumnezeu a creat omul după chipul şi 
înfăţişarea Sa, dar omul se află încă pe calea dezvoltării 
şi a perfecţionării. 


Rolul gurii 

Rolul gurii este să ofere cuvinte bune, plăcute şi 
încurajatoare pentru cei slabi şi cei intristati, să le 
insufle încredere în calitățile şi posibilităţile lor. 


Faţa voastră trebuie să fie surâzătoare când rostiti 
cuvinte bune. Sentimentele şi gândurile voastre trebuie 
să fie în acord cu ele. 


Puterea iubirii adevărate 

Ce bucurie să întâlneşti un om care iubeşte totul, o 
stâncă, un copac, un animal! El îşi va iubi neîndoios 
semenii ca pe sine însuşi, căci iubirea adevărată nu are 
preferinţe. Această iubire fără deosebire, deplină, îi 
conferă vieţii întregul ei sens. Omul care n-a iubit n-a 
trăit. Iubirea face omul sensibil, generos, vesel şi îi 
conferă elan, impuls, entuziasm. 

Dacă omul n-are iubire, gândirea sa n-are forță. 
Astfel, iubirea întăreşte mintea omului, favorizând buna- 
dispoziţie şi facilitând sentimentele altruiste ale inimii. 


Influența sugestiei 

Unele cuvinte au o influență nefastă asupra minţii 
omului şi altele contribuie la întărirea ei. De exemplu, 
dacă auziti des vorbindu-se despre epidemii, riscati să 
deveniți nelinistiti şi să faceţi depresie. În schimb, fiind 
suferinzi, dacă vă afirmati dorința de vindecare 
străduindu-vă să vă miscati şi să respirati lent, 
conştient, veţi vedea ambianța sumbră aflată în general 
în jurul bolnavilor risipindu-se şi progresele zilnice 
accentuându-se. 

Procedând astfel, cu iubire şi credinţă, toate bolile 
fizice şi psihice pot fi învinse. 


Răbdarea şi puritatea 
Puritatea este o virtute interioară. Omul răbdător 
poate să aibă întotdeauna gânduri, sentimente şi dorinţe 


pure, căci are încredere, credinţă totală în posibilităţile 
secrete ale sufletului său. 


Concentrarea 

Concentrarea este un proces al voinţei realizat de 
sistemul cerebral. Ca să vă concentrați bine, îndepărtați- 
vă de orice alt lucru; este un proces interior. 


Iubirea este forța tuturor forțelor 

Forţa în lume este iubirea: Duhul Sfânt care permite 
rezolvarea tuturor lucrurilor. Dacă dati prioritate iubirii, 
divinul vă va dărui totul! 


Căutarea divină 

Îl căutăm pe Dumnezeu în interior şi în exterior, dar 
nu simultan. Uneori veţi simţi prezenţa Lui profund în 
voi, călăuzindu-vă. Alteori, veţi simţi că vă împresoară şi 
vă ocroteşte. 

Dacă sunteţi în armonie cu Cauza Primordială, cu 
Dumnezeu, nimic rău nu vi se poate întâmpla. 


Ocrotirea iubirii universale 

Lumea are nevoie de plenitudinea şi de abundența 
vieţii, abundență în creier şi în inimă, plenitudine în 
schimbul afectiv reciproc. 

Realizarea iubirii universale în noi ne va aduce 
condiţii noi de viață, care vor îndepărta de la noi toate 
perversitätile şi toate sugestiile hipnotice, care sunt 
cauza atâtor rele şi suferinţe. 


Minciuna 
Orice om poate să aibă unele slăbiciuni, dar 
minciuna trebuie să fie exclusă. Nu este permis să 


mintim. Am cea mai mare aversiune faţă de minciună. 
Putem să-i iertăm omului orice, dar niciodată minciuna. 
Eliberaţi-vă de ea! 

Nu-i permiteti minciunii să se plaseze între voi si 
Dumnezeu ca un obstacol. Acolo unde e minciună, toate 
lucrurile se strică. Şi asta este valabil pentru toată 
lumea, fără excepţie. 


Aspiratia spre Dumnezeu 
Dacă vreţi să-L găsiți pe Dumnezeu, cäutati-L în tot 
ce a creat. 


Rolul muzicii 

Deseori, după ce ati ascultat un concert, aveţi un 
sentiment profund de tristeţe. Or, muzica adevărată nu 
trebuie să genereze un astfel de sentiment. 

Muzica trebuie să aducă în sufletul omenesc 
bucurie, înălţare, trebuie să dea un impuls puterii 
creatoare. 

Muzica este singura artă care transformă, tonifică, 
echilibrează şi înalță. 


Parabola diamantului 

Închipuiţi-vă că port un diamant mare bine slefuit. 
Sunt mulțumit şi vorbesc cu el. Este conştient de 
strălucirea lui, înţelege că are valoare. Pe drum, 
întâlnesc nişte hoţi. Ştiind că sunt gata să fure această 
bijuterie, profit cât sunt încă departe de mine ca să 
maschez strălucirea diamantului cu noroi. Astfel, nu se 
vor atinge de el! Dat fiind că diamantul nu înţelege de ce 
îl murdăresc, începe să protesteze, să se plângă. Dar, 
îndată ce pericolul a trecut, îl spăl şi reîncepe să 


sträluceascä. Astfel voi face de fiecare datä când se va 
apropia o primejdie. 

Cel care ia în considerare lucrurile în mod conştient, 
cu credinţă, ştie că Dumnezeu este înţelept, că prevede 
pericolele, că protejează sufletele. Este puternic. 


Exprimarea voinţei în cele trei lumi 

Calitățile cerute pentru exprimarea voinţei pe planul 
fizic sunt: curajul, fermitatea, îndrăzneala şi prompta 
îndeplinire a sarcinilor. Pe planul mental: percepţia, 
discernământul, înţelegerea. 

În lumea divină, noblețea de exprimare este una 
dintre calităţile sale. Acolo, ea are un mobil elevat, un 
impuls pur, sfânt. 

Aplicând calitățile în lumea fizică, în lumea 
spirituală şi în lumea divină, veţi exercita o influenţă 
pozitivă asupra corpului, inimii şi minţii voastre. 


Adevărata cunoaştere 

Adevărata cunoaştere, divină, este binele cel mai 
preţios pe care Dumnezeu îl poate oferi omului. Acesta o 
poate folosi pentru binele propriu şi al celorlalți. 

Adevărata cunoaştere instruieşte omul în toate, este 
autoarea ştiinţei, a spiritualităţii, a ordinii economice şi 
sociale, pentru care creează condiţiile indispensabile. 

Duhul divin universal împinge sufletul omului spre 
cunoaştere, mintea spre instruire şi inima spre nobleţe. 


Forţa binelui 

În toate fiinţele pe care le întâlneşte, discipolul vieţii 
noi caută şi găseşte o calitate pozitivă la care îşi opreşte 
atenţia şi gândirea. 


Binele, pozitivul reprezintă divinul în fiinţă şi divinul 
poate să transforme totul. 

Aşadar, ocupati-vä doar de bine, aveţi o încredere 
totală în bine; oriunde îl vedeţi, nu pierdeţi ocazia să-l 
intäriti prin gândurile voastre favorabile şi constructive. 

Dacă le daţi atenţie, manifestările negative vă vor 
trage spre viaţa inferioară. 


Sarcina din viața nouă 

Să învăţăm să fim în armonie cu legile divine ale 
cosmosului, să cunoaştem bine aceste legi şi să le 
urmăm constant, aceasta este sarcina primordială a 
celui care se pregăteşte pentru viaţa nouă. Atunci, 
energiile din lumea superioară şi soarele vor putea să 
impregneze în mod liber corpul şi el se va simţi energic, 
sănătos, gata tot timpul de lucru. 


Voința divină şi vindecarea 

Când sunteţi bolnavi, respirati şi cântati! 

Dacă vedeţi pe cineva bolnav, sfätuiti-l, înainte de 
orice, să respire profund. Dacă nu ştie cum să respire, 
trebuie să se culce pe spate şi să zică: „Facă-se voia 
Domnului!”. 

„Facă-se voia Domnului” înseamnă că omul trebuie 
să gândească, să simtă şi să acţioneze aşa cum 
Dumnezeu gândeşte, simte şi acţionează. 


Sfintenia 

Atâta vreme cât omul stă în lumina divină din el, 
atâta vreme cât adevărul este călăuza sa, nu poate să 
piară: dacă moare, va învia; dacă îmbătrâneşte, va 
întineri. 

Aceasta este sfintenia. 


Cultivarea iubirii 

Natura vie däruieste tuturor fiintelor posibilitatea de 
a ieşi din iadul lor, ca să se bucure de viaţa sublimă, de 
augusta iubire. 

O frätie generală se va naşte în lume. Toţi, bogaţi si 
săraci, învăţaţi şi ignoranti, îşi vor da mâna. Va fi noua 
cultivare a iubirii, la care toţi sunteţi chemaţi să 
participaţi. 


Binele şi răul 

Omul trebuie să încerce să-L vadă pe Dumnezeu şi 
să-L înţeleagă în manifestările Lui pământeşti. 

În lumea noastră, binele înseamnă posibilitatea de a 
vedea lucrurile şi a le aplica aşa cum le-a creat 
Dumnezeu. Răul este limitarea posibilităților binelui. 


Ajutorul venit de sus 

Nu este uşor să ne eliberăm de viaţa obişnuită în 
care suntem cufundati şi să ne îndreptăm spre drumul 
înălțării, drumul trezirii, legătura cu principiile divine. 
Este o problemă spinoasă. Ca să putem rezista la 
obstacolele pe care le întâlnim în anturajul nostru şi în 
noi înşine, este nevoie de o mare credinţă şi trebuie să 
cerem constant ajutor lui Dumnezeu şi marilor fiinţe 
evoluate. Fără acest ajutor, nu vom putea să ne eliberăm 
de influenţa continuă a mediului în care ne aflăm, de 
materia densă în care trăim, care se manifestă sub 
forme foarte diferite. 


Iubirea divină 


Trebuie să înţelegem că viaţa este un dar al iubirii. 
Iubirea divină însufleţeşte şi guvernează întregul univers 
şi îi armonizează componentele. 


Adevărata muncă 

Omul are ochi şi e nemulțumit, are urechi, nas, 
gură şi iar e nemulțumit; e sănătos şi e totuşi 
nemulțumit. Aceasta demonstrează că se găseşte încă la 
un nivel inferior pe scara vieţii. 

Omul e un discipol mediocru. I s-a dăruit totul, dar 
nu ştie să profite, nici să se bucure de bogăţia lui! 
întreaga natură (minerale, plante, animale) lucrează. 
Trebuie oare să fie nemulțumit, când toată lumea 
munceşte pentru el? Primeşte bunurile naturii sub 
formă de sentimente nobile şi gânduri luminoase şi 
simte-te astfel plin de forță. 

Nimic pe lume nu este în stare să-l învingă pe cel 
care se hrăneşte cu lumina gândurilor sale, cu căldura 
sentimentelor sale. În aceasta constă adevărata muncă, 
aceea care duce în împărăţia cerurilor. 


Lenea 

Trebuie să ştim că natura raţională dezaprobă 
categoric lenea. Ca să-i constrângă pe leneşi să lucreze, 
le creează o serie de vicisitudini, de încercări. 

Natura rațională agreează persoanele sârguincioase, 
muncitoare; ea cere constantä. Când dă un lucru de 
îndeplinit, nu cere să fie terminat grabnic. 

Un om poate să lucreze secole la o problemă dată, 
dar i se cere constantä şi silință. Dacă îşi părăseşte 
lucrul zicând că problema nu merită atâtea eforturi, 
natura foloseşte atunci o metodă specială pe care o 
rezervă lenesilor. 


Comunitatea sfintilor 
Lumea divină este o adunare de ființe omeneşti cu 
inimi bune şi rezonabile. 


Fizionomia 

Tot ce are loc în corpul fizic, astral sau mental lasă 
urme. Toate sentimentele şi toate gândurile au formele 
lor care se reflectă pe chip, ale cărui trăsături pot să 
dobândească expresii diferite. 

Dacă gândurile sunt negative, dacă sentimentele îşi 
pierd căldura plăcută, muşchii feţei şi buza de sus se 
modifică. 

Cel care lucrează conştiincios, prin eforturi 
spirituale, asupra sa trebuie să amelioreze forma buzelor 
şi să corecteze toate defectele provenite din greşelile 
trecute. 


Bunătatea 
Natura nu-şi dezvăluie secretele decât fiinţelor care 
sunt bune. 


Viața nouă şi lumea 

Cineva spune: „Voi intra într-o viaţă nouă. În 
consecință, lumea nu mă mai interesează!”. Nu! îi veți da 
lumii ce-i datorati. Hristos a spus: „Daţi-i Cezarului ce-i 
al Cezarului şi lui Dumnezeu ce-i al lui Dumnezeu”. 
Ceea ce ati luat din lume, veţi da înapoi, la fel si lui 
Dumnezeu. Pentru aceasta, trebuie să fiţi inteligenți. 
Puteţi să respectaţi obiceiurile lumii fără să deveniți 
sclavii ei. Puteţi folosi concepţiile filosofice fără să vă 
lăsați dominați de ele. Tradițiile sunt create pentru 


oameni, nu oamenii pentru ele; stiinta este creată 
pentru om, mi invers. 


Influența duhurilor nedorite 

Pe oameni îi împiedică întâlnirea cu duhurile 
impure, obscure, de foarte jos. Îndată ce o fiinţă intră în 
contact cu ele, nu mai gândeşte corect. 

Aceste fiinţe situate atât de jos se pot manifesta prin 
prietenii sau rudele voastre şi astfel să vă influenţeze. Ca 
să ieşiţi din această situaţie, trebuie să faceţi totul cu 
iubire dezinteresată. Îndată ce aţi făcut legătura cu 
această iubire, gândirea redevine corectă. 


Soarele 

Doar înainte şi în timp ce răsare sunt cu adevărat 
utile şi benefice forţele soarelui. În cursul zilei, culegem 
doar fărâmituri. 


Cântecul şi dansul 

Nu e uşor să începem să cântăm în faţa unui public 
făcând gesturi. Pentru voi înşivă trebuie să cântati si 
gesturile trebuie să vă fie inspirate de muzică. 

Totul este mişcare în viaţă, care nu se reduce doar 
la o anumită bunä-cuviintä exterioară. Există un acord 
interior şi unul exterior, aşa cum există o bunătate, o 
inteligență exterioară şi una interioară. 

Virtutile interioare sunt preferabile celor care se 
exprimă la suprafaţă. 

Pentru ca omul să se poată manifesta întocmai aşa 
cum este, este necesară o anumită libertate interioară. 
Cel ce vrea să cânte pentru el însuşi să meargă într-o 
pădure şi să cânte făcând mişcări plastice. Dar, dacă 
intraţi într-un mediu oarecare şi incepeti să cântati cu 


gesturi stânjenite, riscati să-i faceţi pe ceilalți să râdă de 
voi. De ce? Deoarece gesturile voastre sunt lipsite de 
armonie. Dacă mişcările sunt armonioase şi legate de 
cântecul pe care îl interpretati, nu vor putea să provoace 
râsul. 

Când omul acţionează sub impulsul Duhului Sfânt, 
totul în el e frumos. Dar, în prezent, nici mişcările, nici 
cuvintele oamenilor nu sunt corecte, fiindcă n-au ajuns 
încă să se alăture marii armonii a naturii vii. 

În mişcări trebuie să fie o mare diversitate şi 
plasticitate. Fiecare gest trebuie să fie impregnat de 
gânduri şi sentimente; astfel de mişcări aduc bună- 
dispoziţie. 

Multe mişcări ale celor din ziua de astăzi sunt 
subconştiente; nici ei nu cunosc semnificaţia gesturilor 
lor. Când conştiinţa superioară a omului se va trezi, el 
îşi va înţelege mişcările şi le va da un sens. 


Munca pentru Tot 

Ceea ce faceţi voi vor face alţii o mie. Toţi oamenii 
sunt vase comunicante. Astfel, cei care lucrează asupra 
lor înşişi ca să evolueze exercită o acţiune invizibilă 
asupra tuturor celorlalți. 

În consecinţă, omul este răspunzător, aşadar, în 
faţa omenirii de fiecare acţiune, bună sau rea, pe care o 
săvârşeşte. Cel mai mic păcat pe care îl comitem poate 
să aibă consecinţe fără nicio legătură cu micimea 
greselii. 

Voi sunteţi primul chibrit care, aprinzându-se, dă 
foc întregii cutii! Deoarece sunteți legaţi de mii de fiinţe, 
acestea, stimulate de greşeala voastră, pot să ajungă să 
comită crime. 


Scopul vietii 

Ca să trăiască cu adevărat, omul trebuie să aibă o 
manifestare a existenţei sale. 

Ca să curgă, un fluviu are nevoie şi el de o 
manifestare, de o direcţie în care să înainteze. Dacă duce 
lipsă de o direcţie anume, va descrie multe meandre care 
vor ajunge să devină un cerc şi atunci îşi va rata scopul, 
deznodământul natural, acela de a se vărsa în mare. 


Viața 

Când este iraţională, viața este animalică; când este 
rațională, este omenească; când e pură, e angelică; când 
e bună, e divină. 


Fiintele spirituale 

Fiintele din lumea spirituală îşi fac o idee despre om 
după gândurile, sentimentele şi faptele sale. Aşa cum 
noi apreciem pomii după fructele lor, si lumea spirituală 
ne apreciază după calitățile si manifestările noastre. 

Acele ființe superioare se hrănesc cu gândurile si cu 
sentimentele noastre, aşa cum ne hrănim noi cu 
fructele. 


Transformarea energiilor 

Dacă un lucru v-a nemulțumit, transformati-l şi fiți 
mulțumiți. 

Amintiţi-vă că Dumnezeu vă vorbeşte întotdeauna, 
lăuntric sau prin intermediul anturajului. 


Omida şi fluturele 


Ambianta şi hrana celui care are o conştiinţă mai 
amplă, o evoluţie mai înaltă sunt diferite. De exemplu, 
omida se hrăneşte cu frunze până devine fluture, care se 
alimentează cu nectarul subtil al florilor. Este aproape o 
minune care s-a produs şi nici ea nu ştie cum s-a 
produs: i-au crescut deodată aripi. Omul de astăzi este 
încă omidă. Fiinţele evoluate şi îngerii sunt fluturi. Ei au 
alte posibilităţi şi altă hrană. 


Frumusețea 

Frumuseţea este un impuls de care se foloseşte 
natura în scopul de a ajuta omul să iasă din starea sa 
aspră şi grosolană. Prin metoda frumuseţii, natura vrea 
să facă omul mai blând, mai tandru, mai nobil. 


Rugăciunea 

După fiecare rugăciune, reculegeti-vä un moment, 
ca să puteţi primi binele dăruit de Dumnezeu. 

Când rugăciunea este sinceră, divinul se manifestă 
întotdeauna prin binefacerile pe care ni le trimite. 


Învățătura lui Hristos 

Popoarele care au trăit în ură şi războaie n-au urmat 
calea lui Hristos. Trebuie să fim categorici în această 
privinţă şi să nu ne amăgim. Aceste popoare pot să se 
numească creştine, dar ele au slujit altă divinitate, care 
le-a învăţat să comită crime, şi asta nu vine de la 
divinitatea pe care Hristos a numit-o ,Tatäl Meu”. 

Învățătura lui Hristos este încă în germene în 
conştiinţa oamenilor. Încă nu este pusă în practică. 


{v 


Protecția providențială 


Există cineva suprem care ne observă şi ne 
protejează. Asupra voastră a tuturor veghează fiinţele 
luminoase de sus care vă iubesc. Dar, deseori, rupeti 
legăturile cu fiinţele superioare din lumea invizibilă care 
vă susţin şi astfel cädeti în ezitare şi pierdeţi firul 
propriei vieți. 


Smerenia si mândria 

Când omul urcă, adică se găseşte într-o perioadă de 
evoluţie, este smerit pentru că zăreşte deasupra lui 
multe înălțimi şi piscuri pe care doreşte să le urce. 

Când fiinţa coboară, când se află într-o perioadă de 
involutie, e mândră şi orgolioasă, deoarece continuă să 
trăiască cu amintirea înaltei sale proveniente. 


Sensul vieții 

Pentru cei care o înţeleg ca pe un dar preţios ce 
trebuie bine utilizat, viața capătă în fiecare zi un sens 
mai vast şi mai profund. Pentru aceştia, viaţa este o 
şcoală veselă de perfecţionare şi armonie. Dar pentru 
ceilalți, care nu i-au înţeles sensul adevărat, ea rămâne 
plină de contradicții, de necazuri şi suferinţe. 


Vinul şi sucul de struguri 

Unii vorbesc împotriva alcoolismului, dar şi ei beau. 

Dacă vinul vă este necesar, de ce să nu beti sucul de 
struguri nefermentat, ceea ce este preferabil? Fermentat, 
el conţine otrăvuri dăunătoare organismului. Fermentul 
cu care se face vinul este format din fiinţe mici, fermenti, 
care se înmulțesc şi-şi lasă impuritätile. Ce putem 
aştepta ca fiind hrănitor, pur şi salutar de la o băutură 
ce conţine atâtea impurități? 


Sucul de struguri, vinul dulce nefermentat este de 
provenienţă pură, nu vinul fermentat, care este un 
produs fabricat de om. 


Drumul spre lumea reală 

Din iubirea de bine, care duce la adevăr, omul intră 
în lumea reală, în care lucrurile sunt stabile, veridice, 
veşnice. Atâta timp cât nu trăiesc, împreună cu 
conştiinţa lor, decât în lumea trecătoare, superficială, 
oamenii rămân în umbra adevărului, nu în lumină. 

Aspiraţi, deci, cu entuziasm la conştiinţa realului, a 
divinului, ca să dobândiţi viaţa adevărată, cunoaşterea 
adevărată, libertatea adevărată. Întregul cer vă va 
susține şi vă va lumina drumul, oricât de greu v-ar 
părea. 

Munca constantă, răbdarea, blândetea şi smerenia 
sunt modalităţi puternice de înălțare şi de reînnoiri 
neîncetate. 


Meditatia si aura 

Meditând, omul lucrează asupra sa si a aproapelui 
său. Se înconjoară de o aură care îl protejează de 
condiţiile şi influenţele rele. Această aură este vizibilă 
pentru unii şi doar simțită de alţii. 


Legea vieții 

O persoană se bucură pentru că a câştigat multi 
bani; alta se plânge că are un salariu de mizerie. De ce 
această diferenţă între ființe? Primei persoane ori i s-a 
dat mult ca să fie pusă la încercare şi să se vadă cum se 
va folosi de asta, ori ea este considerată capabilă să 
profite în mod raţional de bunurile de care dispune. 


A doua persoană a primit putin ca să fie îndemnată 
să muncească mai mult, să-şi pună la lucru calităţile şi 
capacităţile şi să obţină astfel o situaţie mai bună. 


Bunătatea 

Nu abuzati de putere când vă este dată. Nu-i doriţi 
omului o nenorocire mai mare decât cea în care se zbate. 
De altfel, nu doriţi răul nimănui, căci ati putea să pätiti 
şi voi la fel. Doriti-i, în schimb, fiecăruia ceea ce ati vrea 
pentru voi înşivă. 

Procedând astfel, o lume mare vi se va deschide. 


Cartea mare a naturii 

Deschideţi cartea iubirii şi citiţi ce scrie Dumnezeu. 
Această carte ascunde în ea ştiinţa lumii întregi. Ea 
vorbeşte despre plante, animale, pietre, ape etc. Dacă 
studiati plantele, veţi constata ce mari sunt răbdarea si 
asiduitatea lor. Studiati apele care tâsnesc, curg şi udă 
pământul şi plantele, care potolesc setea oamenilor şi a 
animalelor, şi veţi fi uimiti să vedeţi cum îşi pierd 
puritatea fără să protesteze. Studiati aerul, lumina, 
căldura, pentru ca fiinţele de pe pământ şi din cer să fie 
multumite de voi. 


Unirea divină 

Cel ce se bizuie pe principiul divin din el este vesel şi 
bucuros întotdeauna; nu se tulbură niciodată şi îşi 
păstrează întotdeauna încrederea. 


Cunoaşterea adevărată 

Cunoaşterea este o hrană bună pentru minte, dar 
creierul nu trebuie să se aglomereze cu lucruri care n-au 
nicio legătură cu viaţa. 


Cunoasterea adeväratä pretioasä este cea care 
slujeste la dezvoltarea si fortificarea mintii. 


Necazurile si lacrimile 

Necazurile si lacrimile, care reprezintă ploaia în 
lumea astrală, sunt o binecuvântare pentru oameni. 

Fără ploaie, pământul s-ar transforma în deşert; 
fără lacrimi, genul uman ar deveni uscat, insensibil. 
Fertilitatea solului depinde de ploaie; dezvoltarea 
oamenilor este legată de necazurile prin care trec. 

Când plângem în momentul potrivit, roadele care 
rezultă sunt abundente; când aceste lacrimi nu sunt 
potrivite, sămânța poate să înflorească, dar va rămâne 
neproductivă. 


Elanul spre divin 

Discipolii vieţii noi nu vor trebui să se mai aplece 
peste trecut, peste erori, peste greşelile comise din 
nestiintä. În Scripturi se spune: „Dumnezeu le va şterge 
lor toate păcatele”. Cum? Prin flacăra divină pe care o va 
aprinde în ei. 


Oul lui Brahma 

Într-o legendă hindusă se spune că Brahma, 
divinitatea supremă din India, a primit în dar un ou în 
care era ascuns tot cosmosul. Acest dar i-a fost oferit lui 
Brahma ca să fie pus la încercare şi să se vadă ce va 
face cu el. Brahma a aşezat oul în condiţii favorabile 
deschiderii sale şi din el a ieşit lumea actuală. Ne putem 
întreba: „Dacă Dumnezeu îi face un dar unei fiinţe, ce va 
face ea cu el?”. Îl va putea utiliza cu înţelepciune, îl va 
pune să facă un lucru rezonabil? 


Fiecare om trebuie să se întrebe ce poate să facă cu 
ideile pe care Dumnezeu le-a pus 

În mintea lui. Omul ale cărui idei sunt false 
demonstrează că nu este în stare să realizeze ideile 
divine ale sufletului său. 


Muzica din natură 

Dimineaţa devreme, fiinţe avansate, al căror corp nu 
este asemănător cu al nostru, cântă în natură. Toţi 
marii muzicieni au perceput muzica lumilor superioare 
şi s-au inspirat din ea. 


Sensul muncii 

Când oamenii, în zilele noastre, evocă problema 
purității exterioare şi interioare, par să se aştepte ca 
Dumnezeu să-i purifice! Nu! Fiecare trebuie să se 
purifice pe sine. Trebuie să eliminaţi singuri impuritätile 
pe care vi le-aţi făcut. 

Indiferent că sunteţi bogaţi sau săraci, trebuie să 
munciti. La nevoie, providenta vă va pune pe ultimul loc 
ca să vă înveţe să dobândiţi hotărârea necesară. 

Nu vă va pune „bani” în contul vostru de la banca 
spirituală ca să fiți asiguraţi. Legile divine nu permit 
nicio asigurare de acest fel. Numai muncind în mod 
conştiincios, zi de zi, veţi evolua. 


Libertatea 

Ati simțit vreodată ce înseamnă libertatea? 
închipuiţi-vă că sunteți întemnițați şi puşi în lanţuri şi 
că un om vine să vă elibereze. Vă scoate lanţurile, dar 
sunteţi încă închişi. El deschide atunci prima uşă, a 
doua, încă una şi sunteţi în fine liberi! 


lar acum vă aflaţi în temniță, dar puteţi să vă 
scoateţi lanţurile. 


Metoda iubirii 

Tot ce face omul trebuie să aibă la bază iubirea. 
Viaţa e plăcută şi exaltantă când îi dăm frâu liber iubirii 
divine în noi înşine. Dacă nu înţelegem asta, vom trăi cu 
o insatisfactie permanentă, adică într-o stare de 
instabilitate nefastă. 


Forţa rugăciunii 

Când ne rugăm la Dumnezeu, El trimite întotdeauna 
pe cineva să ne ajute. Dacă o altă ființă este cea care se 
roagă, se poate să ne trimită pe noi s-o ajutăm. 


Multumirea 
Gândiţi-vă să mulţumiţi întotdeauna si pentru toate. 


Atenția, sursă a trezirii 

Omul trebuie să încerce să fie atent şi să nu 
considere banale lucrurile vieţii de toate zilele. 

Fiecare binefacere primită, fiecare gest prevenitor 
adresat vouă trebuie să fie considerate de voi o 
manifestare, o revelaţie a lumii supreme. 


Puritatea 

Puritatea interioară şi exterioară îi este necesară 
celui care vrea să-L slujească pe Dumnezeu, binele 
suprem. 


Esentialul în viață 

Stai lângă un izvor, dar n-ai pahar. Un om vine cu 
un pahar de argint, altul, cu un pahar de aur. Regreti că 
nu ai un pahar la fel de preţios ca să te bucuri de apa 
curată şi limpede. 

Totuşi, apa este importantă. Bea din ea cu orice fel 
de pahar şi, dacă n-ai pahar, serveşte-te de căuşul 
palmelor. 


Calitățile animalelor şi nemulțumirea 

Sunteţi nemulţumiţi, dar gânditi-vä la iepure şi 
ziceţi-vă: „Dacă acest animal este mulțumit de soarta 
lui, de ce eu n-aş fi?”. 

Zäriti un scarabeu, în forma lui atât de mică şi 
umilă. Face eforturi să trăiască şi munceşte. Asta nu vă 
stimulează? El înţelege anumite lucruri mai bine decât 
voi, care vă descurajati şi vă pierdeţi speranţa în ciuda 
tuturor bogățiilor pe care le posedati. 

Râma se târăşte şi nu-şi pierde speranţa. În 
comparaţie cu ea, voi sunteți divinităţi. 

Cârtita, care sapă galerii sub pământ, este 
mulțumită şi nu-şi pierde moralul. 

Voi aveţi la dispoziție mai mult decât puteţi duce. 

Pasărea cântă şi voi sunteţi posaci. Ea este veselă, 
deşi este de un milion de ori mai văduvită decât omul. 
Ea merge unde vrea, dar şi voi, este de-ajuns să împliniţi 
voia Atotputernicului. 


Morala, izvor de reuşită 


Cei care sunt morali vor progresa, vor prospera, dar 
cei care urmează o cale imorală va trebui să treacă prin 
mari suferințe ca să se corecteze şi să se elibereze. 


Unirea cu Dumnezeu 

Dacă ai un prieten sincer, Dumnezeu ti l-a dăruit. 
Eşti iubit de cineva? Dumnezeu te iubeşte prin el. Tot ce 
ai primit e de la Dumnezeu. Ai sănătate, cunoştinţe, 
înţelepciune? Tot El ti le-a dăruit. 


Realul pentru om 
Ceea ce e real pentru om este ceea ce gândeşte şi 
simte fără să vadă şi fără să atingă. 


Transpiratia 

Ca să nu cädeti în stările sumbre, trebuie să vă 
ameliorati sistemul respirator şi funcţionarea ficatului. 
Perfecţionându-vă respirația si înălțându-vă 
sentimentele, starea sistemului nervos este mult 
ameliorată. 

Putem reuşi aceasta provocând o transpiraţie 
metodică. Vara, faceţi în aşa fel încât să transpirati în 
fiecare zi pe o perioadă de douăzeci de zile. După fiecare 
şedinţă, beti două căni de apă caldă, faceţi un duş cald 
şi schimbaţi-vă. Transpiratia va elibera porii pielii si 
organismul va începe să respire corect. 


Comuniunea divină 

A-L vedea pe Dumnezeu înseamnă a-l privi şi 
admira creaţia din diferitele regnuri (mineral, vegetal, 
animal), în tot ce e mic şi în tot ce e mare. 


A-L înţelege pe Dumnezeu înseamnă a prinde mai 
ales ritmul vieţii, a-l cunoaşte legile, a-l lăuda opera 
grandioasă recunoscând că totul vine de la El şi Lui îi 
aparține. 

A vorbi despre Dumnezeu nu înseamnă a ne adresa 
unei abstracții, ci creatorului vieţii conştiente, Tatălui 
care îşi iubeşte copiii cu o iubire infinită. 

A ne gândi la Dumnezeu înseamnă a descoperi în 
sträfundul fiinţei noastre forța care generează gândurile 
cele mai nobile, sentimentele cele mai curate, acţiunile 
ideale şi care radiază iubire atât de intens, încât toate 
fiinţele cu care intră în contact sunt învăluite de ea. 

A-L iubi pe Dumnezeu înseamnă a ne asculta vocea 
sufletului-constiintä si a-i urma indicaţiile ca să 
ajungem la o transformare totală a „eului”, pentru a 
deveni mai umili şi tot mai buni; înseamnă să ne 
devotăm spontan celor amärâti şi nevoiaşi din această 
lume. 


Legea identificării 

Există o lege care spune că, atunci când două 
persoane se iubesc sau se urăsc, iau una de la cealaltă 
calitățile şi defectele. Este o lege inevitabilă! 

A iubi sau a uri un om înseamnă a începe să semeni 
cu el. 

Vă întrebaţi ce trebuie să faceţi ca să vă eliberaţi de 
această lege? Nu vă puteţi sustrage ei, dar puteţi să-L 
iubiți pe Dumnezeu în fiecare om. 


Capacitatea de a crea 
Viaţa adevărată îşi găseşte împlinirea în opera 
creatoare. 


Ceea ce Dumnezeu a pus în voi trebuie sä se 
dezvolte. 


Abnegatia 

lubirea înseamnă abnegatie, sacrificiu de sine. Dacă 
sacrificiul este conştient, se ajunge la expresia supremă 
a iubirii. 

Legea abnegatiei constă în a dărui permanent, aşa 
cum dăruieşte soarele, cum dăruieşte izvorul. 


Repausul 

Dacă vreţi să vă eliberaţi de unele contradicții, de 
unele lupte interioare, întâi trebuie să vă destindeti şi să 
vă relaxaţi toți muşchii, să ajungeţi la o stare de calm ca 
şi cum, un timp, toate problemele voastre ar fi rezolvate. 
Puteţi să vă consacraţi atunci unei meditații profunde şi 
doar în această situaţie puteţi cunoaşte adevăratul 
repaus. 

În această stare, nu trebuie să vă preocupaţi de ceea 
ce s-ar putea spune despre voi. 


Izvorul gândirii 

Gândirea trebuie să-şi aibă izvorul în iubirea divină, 
bază şi manifestare a vieţii conştiente. 

Prin iubire pot fi depăşite toate obstacolele create de 
om. 


Ierarhia 
Ceea ce este inferior trebuie să se încline în fața a 
ceea este superior. Evoluţia va prevala întotdeauna 


asupra involutiei si ființa evoluată trebuie să fie 
educatorul persuasiv şi binevoitor al fiinţei neevoluate. 


Dificultăţile 

Dificultăţile seamănă cu nişte picături de apă. 
Separat, provoacă doar mici stricăciuni; reunite, 
formează torente care provoacă dezastre. 


Arta cântecului 

Dacă cântati cu bunä-stiintä cincisprezece minute 
pe zi, cu concentrare şi participare a gândirii, a 
sentimentelor şi a voinţei, veţi obţine într-un an efecte 
neaşteptate. Situaţia vi se va ameliora substanţial în 
toate privintele. 

Muzica suprimă contradicţiile personale, familiale şi 
sociale. 


Calitățile tinereții 

Tânăr este cel care îşi păstrează întotdeauna buna- 
dispoziţie, care are încredere în forțele vieţii şi învaţă să 
se folosească de ele în mod inteligent. 

Tânăr este cel care e gata să sacrifice totul pentru 
binele lui şi al celor din jur. 


Gândirea si mişcările 

Forţele vieţii provin din lumea gândirii, a minţii. Şi 
gândirea se exprimă printr-un impuls, o tendință spre 
mişcare. 

Dacă este dreaptă şi pură, gândirea produce 
realizări corecte, cu mişcări simple. Dacă însă este 


alterată, gândirea creează tendinţe si mişcări complexe, 
contradictorii. 


Învățătura 

Fie ca Dumnezeu să vă călăuzească cu duhul Lui, 
să vă arate în interiorul vostru ce e bun şi drept înaintea 
Lui. 

Vă transmit o învățătură a lui Hristos, o învăţătură 
de viață, nu o literă moartă. O învățătură nu a 
sectarismului, ci una de înţelepciune şi iubire care poate 
să reînnoiască viaţa în integralitatea ei. 


Curcubeul 

Vă voi recomanda acum un exerciţiu: meditati 
asupra curcubeului. Veţi medita asupra curcubeului 
până când vă veţi face despre el o frumoasă imagine 
mentală. Acest exerciţiu poate să dureze un an la unii 
dintre voi, doi sau trei ani la alţii, până ca ei să ajungă 
să formeze în minte această imagine frumoasă, dar 
trebuie să facă eforturi pentru asta. Unii pot să 
reuşească în scurt timp (totul depinde de capacitatea de 
concentrare a fiecăruia). Trebuie, aşadar, să meditati în 
fiecare zi asupra curcubeului ca să obţineţi în minte o 
imagine clară şi vie. Trebuie să vi-l imaginati aşa cum l- 
ati văzut în natură, cu toate culorile. Acest exercițiu va 
servi ca stimulent la dezvoltarea imaginaţiei. Imaginaţia 
este mama ideilor. 

lată imaginile pe care vi le puteţi închipui meditând 
asupra curcubeului: la vest, soarele; la est, un nor 
întunecat cu curcubeu, de la nord spre sud, după o 
burnitä. Sau e senin la est şi curcubeul apare la vest. Pe 
scurt, indiferent de poziţia curcubeului din imaginaţia 
voastră, el trebuie să lucească într-o zi în sufletul vostru 


aşa cum luceşte în natură. Meditând cinci-zece minute 
pe zi asupra curcubeului, veţi vedea cum, imperceptibil 
şi firesc, va apărea imaginea curcubeului în mintea 
voastră. Când meditati, inchideti ochii ca să vedeți 
imaginea curcubeului clară şi detaliată. La început vi-l 
veţi imagina vag, nu va fi clar, dar, mai târziu, se va 
contura aşa cum e în natură, viu şi real. 

E preferabil să pictaţi curcubeul, ca să-l aveţi mereu 
în fața voastră. Mai mult, observați curcubeul după 
fiecare ploaie, ca să retineti mediul şi condiţiile în care a 
apărut. El va introduce în mintea voastră un element 
nou. 


CITATE REVELATOARE 


Puternic este cel ce are iubire. 

Binele este baza vietii. 

Nimeni nu poate să intervină în fericirea celuilalt. 

Sensul vieţii constă în cucerirea permanentă a 
iubirii. 

În afară de iubire, nu există nicio forţă care să ne 
poată conduce la bine. 

Nicio religie nu vă va putea salva dacă nu aveţi în 
voi iubirea. 

Sentimentul iertării denotă iubire. Numai iubirea 
iartă. 

Dacă din sufletul vostru lipseşte iubirea, tot ce veţi 
face în exterior nu va avea nicio valoare. 

Lăsaţi libere toate fiinţele vii, pentru ca fiecare să-şi 
poată urma propria cale. 

Cât timp iubirea nu va intra în lume, nicio 
transformare nu va fi posibilă. 

Iubirea universală creează acele condiţii favorabile 
care înlătură toate otrăvurile din societate. 

Fiecare om să înveţe, înainte de orice, să folosească 
cu iubire şi înţelepciune ceea ce este real în viaţă. 

Pentru fiecare gând sau sentiment negativ al vostru, 
creați un gând sau un sentiment pozitiv care îl va 
neutraliza pe primul. 

Nu veţi putea să fiți fericiţi cât timp nu veţi iubi fără 
vreun interes cel puţin o persoană sau o fiinţă oarecare. 

Orice teorie trebuie încercată, pusă în practică, 
pentru a cunoaşte rezultatele pe care le poate da în viaţa 
reală. 


Iubirea este elementul fundamental al vieții. 
Lumina, cunoaşterea, libertatea sunt condiţiile necesare 
manifestării sale. 

Numai cu iubirea dezinteresată şi impersonală 
putem avea, în orice condiţii, o activitate profitabilă. 

Numai aplicând iubirea putem să ne eliberăm 
sufletul de piedici şi suferinţe, să devenim liberi, să 
dobândim pacea şi bucuria. 

Fiecare talent este un capital ce trebuie pus în 
circulaţie. Oamenii suferă pentru că n-au cultivat 
capitalul care le-a fost încredinţat. 

Asezati bunătatea ca bază a fiinţei voastre, dreptatea 
ca măsură, iubirea ca delectare, înţelepciunea ca limită 
şi adevărul ca lumină. 

Fiţi curajoşi şi hotărâți în viaţă si în luptele care se 
ivesc. Nu consideraţi lupta o nenorocire, ci un proces de 
muncă. 

Dacă ne vom privi aproapele cu ochii iubirii, vom 
descoperi frumuseţea în care trăieşte sufletul omenesc, 
ceea ce nu toţi pot să vadă încă. 

Dacă iubiți o persoană, îi veţi reține cuvintele; dacă 
n-o iubiţi, nu vă veţi aminti de ele. Memoria e pe măsura 
iubirii voastre. 

Iubirea este o forță puternică. Bine înţeleasă şi 
corect aplicată, ea aduce cele mai mari binecuvântări; 
permite atingerea înțelepciunii si cunoaşterea 
Adevărului. 

Când îşi înfige rădăcinile în pământ, planta nu ia de 
acolo decât hrana de care are nevoie. Binele pe care îl 
faceţi este cel care rămâne şi pe el vă veţi construi 
viitorul. 

Antrenaţi-vă să nutriti gânduri pozitive în orice 
împrejurare. Îndoiala, descurajarea nu vor mai găsi 


atunci loc în inima voastră, iar fericirea vă va încununa 
viata. 

Cele mai bune idei ne vin când suferim. Se poate 
spune că suferințele au generat cele mai bune idei, 
impulsurile cele mai generoase, aspirațiile cele mai 
plăcute. 

Omul trebuie să fie bun, pentru că binele este baza 
vieții. Fără bine, viața omului nu se sprijină pe nicio 
bază. Dacă omul nu face bine, răul se naşte în mod 
inevitabil. 

Gândurile, sentimentele şi dorințele fac parte din 
suflet şi acționează asupra corpului. 

Nu putem să gândim corect, eficient, cât timp n-am 
dobândit controlul de sine. 

Cauza tuturor bolilor îşi are sediul în gândire. 
Gândurile sunt de două feluri: constructive si 
distructive. Unele dilată vasele capilare, celelalte le 
contractă. Există gânduri care răcesc si altele care ridică 
temperatura. Gândurile au efect asupra funcționării 
sistemului imunitar. 

Din fiecare gând anormal decurge o dorință 
anormală, după care îi urmează o acțiune anormală. 

Gândirea, inima si voința pot să vindece toate bolile. 

Oamenii pot să se îmbolnăvească sau să se vindece 
în urma unei conversații. 

Fiecare gând sau sentiment negativ provoacă 
cutremure, explozii de un gen special în celule, iar 
acestea se repercutează în mod dureros în organism. Un 
astfel de gând negativ introdus în intelect va exploda mai 
devreme sau mai târziu şi ne vom întreba atunci care 
este cauza acelei explozii. Acel gând a lucrat îndelung în 
om până a găsit o ieşire, dar, ieşind, a provocat ruptura 
vreunui nerv sau vreunui vas sangvin. Ignorând forța 


gândurilor negative, omul nu-şi pune întrebarea ce 
anume provoacă bolile. Totuşi, fiecare gând negativ este 
o otravă, o bombă pentru organism, pe când gândul 
limpede, pozitiv este binefăcător si creator. Stiind 
aceasta, trebuie să ne ferim de tot ce este deprimant şi 
negativ. 

Bunătatea este baza vieţii şi binele este manifestarea 
sa. Omul trebuie să cultive binele în el şi în jurul lui. 
Dacă neglijează s-o facă, va apărea răul, cu contradicţiile 
şi suferinţele sale. 

Puteţi să câştigaţi cele mai mari bătălii, puteţi să 
ridicaţi o întreagă naţiune, dar dacă, într-o zi, inima vă 
spune să legaţi şireturile incältärilor unui bătrân şi n-o 
faceţi, tot ce ati realizat înainte va fi inutil. 

Drumul spre atingerea fericirii înseamnă echilibru în 
plan fizic, echilibru în sentimentele voastre, ca să nu 
urmeze o cădere după fiecare emoție, dar şi echilibrul 
gândurilor, ca să puneţi toate la locul lor fără să limitați 
pe nimeni. 

Dar de ce să vreți să mobilizați toate puterile cereşti 
pentru un lucru neînsemnat pe care ati putea să-l 
rezolvati singuri? O privire, câteva cuvinte, un gest 
dezinteresat ar fi de ajuns pentru ca acea persoană să 
înțeleagă că îi sunteţi în continuare prieteni. 

Exersati arta de a iubi impartial, fără să vă întrebaţi 
dacă ființa respectivă merită sau nu. Veţi simţi astfel 
legea forţei adevăratei Iubiri. Atâta timp cât veţi iubi cu 
măsură, veţi avea întotdeauna o idee îngustă şi limitată 
despre lucruri. 

O minte cu gânduri luminoase, o inimă plină de 
sentimente curate şi o voinţă ce se exprimă prin acţiuni 
nobile sunt veşnicele impulsuri ale duhului binelui. Să 
urmaţi constant această cale. 


Când un om este descurajat, deznädäjduit, un înger 
se apropie de el şi murmură: „Nu-ţi pierde curajul, 
lucrează cu credinţă, căci Dumnezeu a pus în tine 
destule calități ca să poţi reusi!”. 

Poate sunteţi un boboc închis care mâine va înflori! 

Cu cât sunt mai ample şi mai aprofundate 
cunoştinţele unei persoane, cu atât mai mare este 
nevoia ei interioară de a învăţa, căci dobândirea de noi 
cunoştinţe este nelimitată. Cunoaşterea înseamnă 
bucurie în existența omului, în timp ce viaţa trăită în 
iubire este sensul acestei existente. 

Învăţaţi să iubiţi şi să gândiţi corect. Nu în mod 
dogmatic, ci într-un spirit larg, luminos, frätesc. 

Orice bărbat şi orice femeie care vrea să aibă 
gânduri luminoase şi vesele trebuie să întreţină în inimă 
un elan de iubire pentru toate ființele. 

Iubirea adevărată exclude îndoiala, bănuiala, 
gelozia, brutalitatea, violența. Când devine conştient că 
iubirea este indivizibilă, omul nu poate fi gelos. 

Dacă vreți să vă eliberați de chinurile iubirii 
omeneşti (gelozie, bănuială, invidie), alăturați-vă 
izvorului divin. Părțile negative ale iubirii sunt cauzate 
de lipsa de înțelegere. Nu suportati să fie iubit cel pe 
care îl iubiți? Aceasta este o înțelegere limitată, 
omenească. 

Să avem inima curată asemenea cristalului, mintea 
luminoasă ca soarele, sufletul vast ca universul, spiritul 
puternic ca Dumnezeu şi unit cu Dumnezeu. 

Dacă lucraţi doar pentru bani sau pentru voi înşivă, 
sunteți sclavi. Dacă actionati, însă, din iubirea de 
muncă, pentru a construi si a dărui, atunci sunteți fiii 
lui Dumnezeu, şi lor le apartine totul! 


Trebuie să priviţi viitorul cu încredere. Indiferent de 
dificultăți şi deceptii, nu vă pierdeţi niciodată speranţa! 
Credinţa trebuie să vă fie profundă în orice împrejurare. 

Singurul lucru care trebuie făcut în prezent este să 
vedem cum să ne armonizäm cu unda de viață nouă 
care coboară pe pământ. Orice individ conştient şi 
raţional trebuie să-şi ridice vibraţiile gândirii, să-şi 
înnobileze sentimentele printr-o unire constantă cu 
Dumnezeu. 

Când spuneţi că nimic nu e posibil, vă bazati doar 
pe voi. Când spuneţi că totul e posibil, vă bazati pe 
divinul din voi, în mâinile căruia se află toate 
posibilitățile. 

Ceea ce propovăduiesc prin învăţătura mea nu este 
deloc o lecţie de morală obişnuită, ci lubirea Sublimă. 
Această iubire vă poate ameliora sănătatea, vă poate 
lumina inteligenţa, vă poate lărgi inima şi vă poate da 
impulsuri divine. 

Să  avansăm înseamnă să ne  identificäm 
sentimentele negative, să înţelegem că se află în noi, şi 
nu în afara noastră. Trebuie să ne reevaluăm, 
schimbându-ne felul de a vedea fiinţele şi lucrurile din 
jur. 

Dacă sunteți descurajati, dacă vă îndoiți de 
posibilităţile voastre, gânditi-vä la Dumnezeu, care vă 
iubeşte şi vă susţine. Gândiţi-vă la El având în inimă 
puritatea unui copil. Atunci vă veţi simţi imediat 
încurajați si revigorati. 

Nu-L căutaţi pe Dumnezeu în afara voastră, căci un 
dumnezeu ca acela pe care îl căutaţi nu există. 
Dumnezeu se manifestă ca lumină în mintea noastră, 
căldură plăcută în inima noastră şi forţă în voinţa 
noastră. Cäutati-L pe Dumnezeu în voi şi multumiti-I. 


Fiecare sentiment sau fiecare gând pe care îl emite 
omul se întoarce la el. Suferinta sau bucuria pe care am 
pricinuit-o ni se întoarce inevitabil. 

Fiecare suflet care caută adevărul îmi va vedea 
chipul. Sunt o uşă deschisă spre necunoscut. 

Iubirea generează binele. Binele aduce viaţă şi 
lumină sufletelor noastre. 

Duhul Divin îndeamnă la compasiune, nu la 
sacrificiu. 

Copii, ocrotiţi-vă libertatea sufletului. 

Copii, protejaţi-vă puterea minţii. 

Copii, cultivați Lumina în gândurile voastre. 

Copii, păstraţi bunătatea în inima voastră. 

După ce veți traversa o sută de sisteme solare, veți 
veni lângă mine şi, împreună, vom pătrunde în 
adâncurile Misterului Vieţii. 


MESAJELE MAESTRULUI PETER DEUNOV 


I 

Văd lângă mine o ființă la care tin foarte mult. Este 
Peter Deunov. Şi el îmi spune: 

Sunt deseori prezent ca să vă ajut, pentru că munca 
pe care o faceţi are o mare importanţă. Nu vă daţi seama 
fiindcă nu aveţi vederea globală a muncii pe care o 
realizaţi, personală sau colectivă. 

Mi-ar fi plăcut să trăiesc în epoca voastră, dar am 
făcut ce trebuia să fac în epoca mea. Acum, din planul 
în care mă găsesc vin să vă ajut în alt fel. 

Sunt lângă fiecare dintre voi când este necesar. Vă 
ajut pe fiecare în mod diferit, dar nu sunt singurul. 
Perioada pe care o trăiţi este una extraordinară. Voi 
vedeţi doar partea inferioară a vieţii voastre, neavând 
încă acea conştiinţă necesară ca să vedeţi frumuseţea a 
ceea ce este pe cale să se trezească în voi, si nu sunteți 
încă întru totul în stare să percepeti Energia Iubirii care 
emană din inima voastră. Este foarte importantă şi încă 
nu ştiţi cum s-o oferiţi! 

Este totuşi foarte uşor! Trebuie deja să învăţaţi să v- 
o oferiţi vouă înşivă, să fiți fericiţi în voi înşivă si pur şi 
simplu să vă iubiţi. Veţi înţelege treptat procesul, 
deoarece îl veţi aplica asupra voastră şi veţi fi capabili să 
iubiți şi să oferiţi mult mai multă Iubire către tot ce vă 
înconjoară. 

Fac parte acum dintre marii învăţători. Din planul 
în care mă aflu, fac o muncă din ce în ce mai importantă 
pentru oameni. Totul se va accelera în voi şi în jurul 
vostru, şi de aceea eu şi fraţii mei vom încerca să vă 
ajutăm să avansați mai mult, să vă facem să deveniți 
conştienţi de potentialitätile voastre si mai cu seamă să 


vă facem să constientizati că trebuie să renuntati 
complet la tot ce nu este Lumină, la micile probleme, 
micile dualitäti, micile „aprecieri” inutile (nu mă refer la 
judecăţi). Trebuie să încetaţi toate astea! 

Ca să reusiti mai uşor, încercaţi să vă ascultați 
vorbind. E o muncă foarte dificilă, căci cuvântul e 
spontan şi deseori nechibzuit. Încercaţi deseori să faceţi 
efortul de a vă asculta când gândiţi sau vorbiti. A vă 
asculta vorbind este, poate, puţin mai uşor decât a vă 
asculta  gândind, tocmai din cauza spontaneitätii 
cuvintelor. 

Veţi vedea că, dacă veți face acest exercițiu, veți dori 
din ce în ce mai putin să rostiti cuvinte inutile, cuvinte 
cu vibrații joase, veţi dori din ce în ce mai putin să faceți 
aprecieri despre persoane sau evenimente. Veţi trăi ca şi 
cum tot ce nu este Lumină nu v-ar atinge în niciun fel şi 
vă veţi simţi evoluând din ce în ce mai mult. Veţi simţi o 
mare bucurie, căci veţi simți Vibratia Iubire pe care 
incepeti s-o descoperiţi cât de cât, dar care nu s-a 
dezvăluit complet în voi. 

Este important să învăţaţi să vă cunoaşteţi mai bine 
la nivel uman. Este un efort important de evoluţie a 
capacităţilor şi posibilităților voastre de a oferi, a da şi a 
sluji. 

Fraţi şi surori din acest secol, nu uitaţi importanţa 
misiunii voastre! Faceţi deseori lucrurile din obisnuintä, 
chiar la nivel spiritual. Meditati pentru că trebuie să 
meditati, vă rugaţi pentru că trebuie să vă rugaţi, iubiţi 
pentru că trebuie să iubiţi! Faceti-o mai mult în mod 
conştient, gândindu-vă la ceea ce spuneţi, simtiti ceea ce 
faceţi, şi veţi vedea că totul va fi diferit. 

Ştiu că fiecare dintre voi poate să meargă încă foarte 
departe în privinţa conştiinţei spirituale şi a capacităţii 


de a oferi Iubire. Ştiu că fiecare dintre voi are încă multe 
fațete ale lui însuşi de descoperit, de scos la lumina zilei 
pentru marele lui bine, dar şi pentru mai binele celor din 
jurul lui. 

Îl pot ajuta pe fiecare dintre voi! Dacă nu ne cereti 
ajutorul, nu vi-l putem da! Dacă-l cereti, vă va fi acordat. 

Uneori, cereti ajutor şi aveţi impresia că nu-l 
obţineţi, pentru că nimic nu se schimbă în voi 
instantaneu, dar acest ajutor vă este dat pentru 
momentele viitoare. Ajutorul este rareori instantaneu, 
căci vă este acordat esențialmente la nivel vibrator, la 
nivelul conştiinţei şi la nivelul trezirii, ca să puteţi găsi 
voi înşivă soluţia pe care o cereti. Toate soluţiile se află 
în voi! Ca să vă dăm acest ajutor, nu facem decât să 
stimulăm şi să trezim anumite părţi din voi înşivă, 
pentru ca răspunsurile la întrebările voastre să ajungă 
la voi cât mai repede. 

Nu uitaţi că aveţi un suflet şi că este absolut 
minunat! El este o altă parte din voi înşivă, care se va 
activa din ce în ce mai mult! Va veni un moment în care 
nu se va mai exprima numai omenescul, ci o vor face 
cele mai frumoase părţi din voi înşivă, sufletul, partea 
voastră divină şi Fiinţa de Lumină care sunteți. Va fi ca 
şi cum ati fuziona din ce în ce mai mult cu totalitatea 
voastră. 

Această fuziune se va face pe măsura elevatiei 
voastre vibratoare, când veţi fi conştienţi de inima de 
Lumină în care vă aflați şi veţi acţiona împreună cu ea 
în Iubire! Ea vă va permite să cresteti în această Iubire 
pe care o căutați cu toții. 

A căuta lubirea înseamnă a o descoperi şi a o 
manifesta! Uneori, n-o căutaţi acolo unde ar trebui, dar 
fiți siguri că vi se va manifesta vouă. Va fi fuziunea 


totalitätii voastre si, dupä ce veti fuziona cu cele trei 
părți ale voastre, veţi ajunge treptat să fiți fuzionali 
cu tot ce vă înconjoară. 

Nu uitaţi să-mi cereti ajutorul! Vă chemaţi călăuzele, 
dar să ştiţi că primiţi ajutor şi de la alte fiinţe. 

Fac parte dintre cei care ajută această omenire nouă 
să evolueze, să înţeleagă, să se trezească, să radieze din 
ce în ce mai mult Iubirea soarelui interior care se află în 
voi. 

În ciuda a tot ce se petrece în jurul vostru, să ştiţi că 
trăiţi cu adevărat o perioadă extraordinară, aceea a 
înfloririi fiinţei voastre. Fluturele îşi va lua zborul şi voi 
sunteţi acest fluture! Deocamdată, aripile lui sunt puţin 
strânse, încă nu şi-a găsit mobilitatea şi agilitatea şi 
încă nu ştie cu adevărat să zboare. Curând veti fi cu toţii 
fluturi şi vă veţi lua zborul! 

Acum mă retrag. Vă iubesc! Nu uitaţi că pot să vă 
ajut! 


II 

Văd lângă mine un om de o mare bunătate, cu părul 
alb, barba albă şi ochii mari şi albaştri. El îmi spune: 

Eu sunt cel al cărui nume pământesc a fost Peter 
Deunov. Am trăit în această lume un anumit număr de 
ani; am dăruit tot ce puteam dărui. Am lucrat, am 
încercat să ajut, acum însă stafeta a fost preluată de 
mai multe fiinţe din lume. Trezirea constiintelor nu mai 
este lucrarea unei singure persoane, ci a mai multora 
care au fost, într-un anumit fel, alese şi chemate pentru 
această misiune. 

Şi eu m-am străduit să răspândesc pe pământ 
învăţătura, doar că acum cei care o ascultă sunt mult 


mai multi decât în timpul vieţii mele. Am pus bazele si 
alții vor continua în urma mea. 

Cei care fac parte astăzi din Marea Frăţie Albă 
trebuie să ştie că nu este a celui care s-a numit Mikhaël 
Aivanhov si care a fost foarte aproape de mine. 
Concepeti Marea Frätie Albă Universală ca pe o frätie de 
Lucrători ai Luminii, care lucrează pentru Lumină, 
pentru transformarea lumii şi transformarea a ceea ce ei 
sunt. 

Acum este timpul să fie trezit copilul care doarme, 
cel puţin o parte din ceea ce sunteţi şi care este încă 
adormită. Bineînţeles, în comparaţie cu multi dintre 
fraţii voştri, v-aţi trezit, dar nu aveţi acces total la partea 
extrem de luminoasă a fiinţei voastre. 

Ca să aveţi acces la acea parte din voi înşivă, există 
un pasaj îngust ce trebuie trecut, pasajul suferinţei 
sufletului. Suferinta sufletului nu este cea pe care o 
concepeti voi. Sufletul este foarte legat de ceea ce sunteți 
ca personalitate omenească şi corp fizic, deci suferă. El 
nu suferă pentru că vă înălţaţi, ci pentru că vă este greu 
să vă inältati, pentru că vă este greu să päräsiti 
veşmântul cel vechi ca să îmbrăcaţi definitiv veşmântul 
de Lumină. 

Fiecare dintre voi va fi ajutat, dar, ca să puteţi 
profita pe deplin de acest ajutor, trebuie să fiți foarte 
vigilenti în raport cu gândurile, cuvintele, sentimentele, 
acțiunile şi faptele voastre. Evitaţi să vă întoarceţi spre 
trecut, evitati să judecaţi pe cineva. 

Cu cât veți înainta mai mult pe acest drum, cu atât 
mai insuportabile vor deveni gândurile inferioare, cu atât 
mai insuportabile vor deveni judecätile sau aprecierile pe 
care le veţi face despre vreo persoană sau despre voi 
înşivă. Veţi avea o mare nevoie de energie a Vibratiei 


Iubire! Aceasta este cheia care deschide toate porţile, 
care luminează întunericul conştiinţei voastre. 

Când mă refer la întunericul conştiinţei, vreau să 
spun că, deşi incepeti să vă treziti, o parte din voi înşivă 
este adormită, căci sunteți încă prea mult cufundati în 
conştiinţa omenească şi nu îndeajuns, încă, în 
conştiinţa spirituală si divină. Ezitaţi între viața 
spirituală şi cea materială. Viaţa voastră materială este 
administrată de eul vostru, viața spirituală este 
administrată de suflet, prin Energia Iubire, Vibratia 
Iubire şi Fiinţa de Lumină care sunteți. 

Fiecare dintre voi va renaşte. Imaginati-vä ce poate 
să reprezinte o naştere: bebeluşul care vine pe lume 
părăseşte planul de Lumină ca să vină pe un plan de 
întunecime. La început, suferă enorm, căci nu cunoaşte 
planul de întunecime în care a fost proiectat. 

Ce se întâmplă cu voi? Efecte diferite, dar în definitiv 
rezultatul este acelaşi. Sunteţi proiectati treptat din nou 
în spaţiul de Lumină, pe un plan de Lumină, într-o 
vibraţie foarte diferită şi vă agätati cu disperare de ceea 
ce cunoaşteţi, adică de vechile voastre scheme, înainte 
de a vă putea elibera total ca să mergeţi spre adevărata 
voastră realitate. Aceasta creează o suferință în voi, 
pentru că la nivelul vibrator există într-adevăr o 
diferență enormă între ce erati şi ce deveniți, aceeaşi 
diferenţă care există între obscuritatea conştiinţei şi 
Lumina care se revarsă peste această nouă conştiinţă. 

Încercaţi să släbiti ataşamentul, fie afectiv, fie 
material. Nu spun să nu iubiţi, ci să iubiţi diferit, total 
necondiționat şi mai ales tară să judecaţi, să iubiţi cu 
înţelepciune şi respect. 

În cazul ataşamentului, nu există acest fel de iubire; 
ataşamentul este întru totul de a treia dimensiune. Fără 


ataşament, iubirea devine adevărata Iubire, Iubirea 
necondiționată, lubirea care înalță nu numai fiinţa care 
o trăieşte, ci înalță şi toate ființele, fiindcă în acel 
moment există o stimulare vibratoare pe care o simt cei 
din jur. 

Totul se accelerează acum în voi şi în jurul vostru. 
Nu vă faceţi griji. Dacă aplicaţi cât de cât 

Învățătura pe care v-o transmit, totul va fi mult mai 
bine şi va fi mai uşor. 

Îmi pot da seama cât este de greu pentru un copil al 
Pământului, închis în vehiculul său de manifestare - 
care, de fapt, este templul sfânt al divinității sale, 
sufletul său -, câtă suferință poate să-i provoace o 
creştere vibratoare prea mare şi prea rapidă. 

Am trăit diferit, am trăit în singurătate, dar o 
singurătate care m-a îmbogăţit sufleteşte; am avut acces 
foarte repede la ceea ce sunt. Bineînţeles, prevăzusem, 
cu mult timp înainte în ani pământeşti, tot ce se 
întâmplă în prezent. Prevăzusem marile tulburări 
pământeşti, prevăzusem toate dificultăţile şi prevăzusem 
şi toată minunätia care va avea loc după ce omenirea va 
trece de pasajul foarte îngust. 

Desigur, nu va putea să treacă prin acel pasaj atât 
de îngust întreaga omenire, fiindcă totul va fi o problemă 
de vibraţie. Lumea nouă le va aparţine doar celor care îşi 
vor putea ridica frecvenţa vibratoare în Iubire! Nu există 
altă cheie, nu există altceva de făcut decât a iubi si a vă 
iubi pe voi înşivă. 

Fraţii Luminii v-au vorbit mult despre Iubire, v-au 
cerut mult să vă iubiţi, să iubiţi viaţa, să-i iubiţi pe cei 
din jur. Voi ce-ati făcut? Ati pus în aplicare această 
cerință? Aş îndrăzni să spun că în mică măsură! De ce 
aşa? Deoarece sunteţi în permanenţă în iureşul vieții 


voastre, în permanenţă trebuie să faceţi față propriilor 
experienţe, experimentărilor voastre. 

În această privință, aş vrea să vă spun un lucru. 
Fraţii Luminii v-au învăţat că, atunci când veniţi pe 
pământ, aveţi un program de viață. Acest program de 
viață are utilitate doar atâta timp cât n-aţi înţeles 
experienţele pe care le trăiţi şi spre ce trebuie să vă ducă 
ele. Dacă ati înţeles înainte să le trăiţi, dacă ati înţeles ce 
este Iubirea, multe experienţe nu-şi mai au rațiunea de 
a fi, deci programul cade de la sine. 

În prezent, puteţi să depăşiţi orice program, puteţi 
să depăşiţi tot ce ati programat ca să evoluati, care 
mâine va fi ceva caduc, deoarece veţi integra vibrația 
celei de-a patra sau celei de-a cincea dimensiuni. 
Experiențele celei de-a treia dimensiuni nu vor mai fi 
utile pentru evoluţia, pentru înţelegerea voastră. Totuşi, 
va trebui să treceţi pe muchie de cuţit, trebuie să treceţi 
prin pasajul îngust sau prin urechea acului (nu 
contează numele pe care îl dati acestui pasaj). 

Nimeni nu accede la Lumină, la Cunoastere si la 
Vibratia Iubire fără eforturi, fără înţelegere. Cât timp veţi 
fi prea cufundati în eul vostru, nu veţi accede. 

Fiecare dintre voi se va elibera treptat de o parte a 
eului, de partea care corespunde celei de-a treia 
dimensiuni, lucru necesar pentru evoluţia fiinţelor în 
această dimensiune. 

Eul va fi mai cuminte, se va pune în slujba voastră, 
în slujba sufletului vostru, în slujba a ceea ce deveniți. 
Atâta timp cât sunteţi în materie, aveţi nevoie de acest 
eu, care e motorul vostru, dar, în loc să fie un motor 
zănatic care să vă ducă pe cărări pe care nu le doriţi, va 
deveni un motor cuminte, care vă va duce încetişor spre 


adevărata voastră realitate. Ceea ce vă este fägäduit 
este, fiți siguri, cu adevărat splendid! 

Când aveţi dificultăţi mari, fie dureri fizice, fie 
suferințe sufleteşti, totul vă ajută întotdeauna să 
avansați. 

Durerile fizice au si o legătură cu gândurile, 
încercați să gândiţi cât mai bine cu putinţă, şi nu veţi 
genera energii inferioare care să se manifeste în corpul 
vostru. Încercaţi să trimiteţi Iubire corpului vostru. 
Totuşi, dacă trimiteţi Iubire corpului vostru şi, în clipa 
următoare, vă dispretuiti, vă criticati, îi criticati sau îi 
judecaţi pe ceilalţi, Iubirea care vă va fi trimisă nu va 
avea niciun impact, nicio utilitate. Fiţi, deci, vigilenti. 
Este un mic efort, desigur, dar acest efort merită făcut şi 
veţi vedea că, începând din momentul în care veţi începe 
cu adevărat să vă inältati din punct de vedere vibrator, 
nu veți mai dori deloc să faceţi aprecieri inferioare 
privitor la voi sau la alţii. 

Şi mai vreau să vă spun un lucru important. Tot ce 
este trăit este terminat, rupeti definitiv cu toate emoţiile 
trecutului, cu toate suferinţele, eliberati-vä de toate 
acestea, ca să fiți cât mai conştienţi în prezent, ca să 
aveți cât mai multă forță si energie pentru a urca toate 
acele trepte pe care le mai aveţi de suit. 

Pe drumul Luminii există un singur Izvor, de la care 
se adapă toţi oamenii, toţi Muncitorii Luminii, toţi 
Căutătorii Luminii. lau din acest Izvor tot ce trebuie 
pentru parcursul lor, ca să ajungă la Cunoaşterea din 
lăuntrul lor. 

Am trăit o perioadă cam dificilă, dar perioada pe 
care o veți cunoaşte peste putin timp va fi si mai grea. 
Să ştiţi că sunt ultimele momente, ultimii metri şi că, 


dupä ce-i veti face, totul va fi minunat în voi si în jurul 
vostru. Vä spun cu certitudine! 

Mergeti mai departe cu mult curaj pe drumul vostru 
de Lumină, fiți uniţi, iubiţi-vă! Nu uitaţi că Iubirea este 
cheia care deschide toate porţile! Nu există alta! 

Dacă nu e iubire, ştiinţa merge spre eşec! Dacă nu e 
iubire, întreaga voastră civilizație se îndreaptă spre eşec! 
Dacă într-un parcurs evolutiv nu există iubire, 
experimentările vor fi dificile şi va avea loc întoarcerea în 
cea de-a treia dimensiune! 

Fie ca Iubirea şi Pacea Universală să fie cu voi! Voi si 
noi, cei din planul de Lumină, să fim uniţi în acest efort 
care vi se cere, care ni se cere! 


d E 
í 


IGIENA SUFLETULUI OMENESC 


Ati ascultat multi predicatori. Iacov a zis: „Cel ce nu 
face niciodată greşeli în cuvintele sale este un om ajuns 
în starea de adult, capabil să-şi controleze şi întregul 
corp”. Corpul este capitalul vostru, principalul capital. 
Din acest motiv, voi începe cu ceea ce vedeţi. Sunteţi 
foarte putin atenţi la sufletul vostru, dar corpul este o 
grădină imensă unde lucrează Duhul Sfânt. Mişcarea 
asigură sângele care să ude grădina divină. Stăpâna 
casei este cunoscută pentru întreţinerea căminului. N- 
ati venit ca să construiți case, ci ca să le aranjaţi. 

Această doctrină o veţi aplica asupra voastră înşivă. 
Căutaţi fericirea şi n-o puteţi găsi, dar, dacă vă lipsesc 
de mâncare, de apă şi de aer, atunci veţi înţelege. 
Fericirea voastră se construieşte pe mâncare, apă şi aer. 
Mâncarea se află în legătură cu modul de a mânca şi cu 
corpul, apa este în legătură cu modul de a bea şi cu 
inima, aerul este în legătură cu respiraţia şi cu raţiunea. 

Aveţi nevoie de suferință ca să puteţi lucra. Celui 
care refuză să lucreze, Dumnezeu îi dă truda; dacă 
refuză truda, urmează atunci suferința; dacă refuză 
suferința, vine tortura. Ca să poată lucra, omul trebuie 
să aibă artă, talent, numai marii pictori pot să lucreze. 
Lucrul e pentru oamenii învăţaţi. A spăla rufele şi a bârfi 
nu înseamnă muncă. Ati părăsit lucrul dat de 
Dumnezeu şi acum truditi. În cazul trudei, al suferinţei 
şi al torturii nu există fericire. Suferinta este o nucă greu 
de spart; arta înseamnă să înveţi s-o spargi şi s-o 
foloseşti. 

În primul rând, trebuie să aveţi credinţă. Fiecare 
lucru care vi se dăruieşte trebuie să fie verificat de voi, 
ca să-l puteţi utiliza. De ce vă rugaţi, de ce mâncaţi, de 


ce beti? Rugăciunea este un proces de respiraţie. Dacă 
vă întrebaţi dacă Dumnezeu vă va auzi rugăciunea, 
arunci vă indoiti de rugăciunea voastră adresată lui 
Dumnezeu. Chiar dacă nu vedeţi unde e îndoiala, o 
puteţi simți. 

În fiecare dorinţă şi în fiecare gând există trei 
lucruri: lăţimea, profunzimea şi înălțimea. Cel care are 
profunzime nu face zgomot. Nu trebuie să mai dati 
ordine aproapelui şi să incepeti să vă dati ordine vouă 
înşivă. Gândurile care vă stânjenesc trebuie puse 
deoparte împreună cu credinţa. 

Credinţa este un principiu. Credinţa trebuie să fie 
pozitivă, un loc unde poate să intre viaţa divină. Trebuie 
să incepeti să lucraţi din nou, cu un plan pentru voi, aşa 
cum lucrează grădinarul în grădină. Când terminati 
sarcina în casă, veţi începe cu voi înşivă. Primul lucru 
este să fiţi sănătoşi fizic şi psihic. Un om care şi-a 
pierdut credinţa e bolnav. Asemenea copiilor care taie cu 
foarfecä şi strică lucrurile sunt câţiva scriitori şi 
predicatori care distrug cu foarfecă lor. Sunt distrugători 
celebri, de aceea să-i päräsiti pe aceşti maeştri care 
distrug. Dacă vă vine în minte un gând rău, care vrea să 
taie cu cuțitul lui şi vrea să distrugă, aruncati-l afară. 
Sau, dacă vreunul vrea să bată toba, spuneţi-i că nu 
poate. Gândurile voastre sunt vii, se joacă în voi şi în 
jurul vostru ca nişte copii. În cap vă intră o idee şi vă 
deranjează, de exemplu, cineva a zis ceva despre 
îndemânarea voastră. Gândurile pot să vă neliniştească 
şi să vă domine. Nu, trebuie să le instruiți. Maestrul fals 
este diavolul, el vă conduce şi vă instruieşte până când 
rämâneti cu veşmintele rupte. Şi atunci pleacă si voi vă 
duceti după Dumnezeu cu veşmintele rupte, dar nu vă 
va accepta, vă va izgoni. Totuşi, dacă a mai rămas în voi 


un bob de grâu, există o speranţă să vă reabilitati în 
doisprezece ani. O idee generoasă, dacă şiiţi s-o 
cultivați, poate să vă transforme în doisprezece ani. 

Dacă vă demagnetizati permanent, vă înfuriati, vă 
îngrijoraţi. În acest fel, în sistemul nervos se produce o 
tulburare profundă, o fantă şi o scurgere. Dacă sunteţi 
indiferenți, forța voastră magnetică scade. Dacă sunteți 
sănătoşi, puteţi simţi starea celorlalți. Inima îşi poate 
pierde forța magnetică. Nu vă purtaţi soţul, copiii sau pe 
ceilalți aşa cum poartă lupul vulpea. Deseori purtaţi 
oameni sfinți în spate. Când faceţi un serviciu unor 
oameni sfinți, îi învăţaţi lenea. Dumnezeu a trimis 
femeile ca să muncească, în timp ce voi spargeti pietre. 
Dacă femeia ar fi trebuit să-i fie servitoare, Dumnezeu ar 
fi făcut-o din picioarele bărbatului; dacă ar fi trebuit să-i 
fie stăpână, ar fi făcut-o din capul lui. Totuşi, a făcut-o 
din coasta bărbatului, îi este deci tovarăşă în muncă. Şi 
ce fac acum tinerele doamne? Stau în fața oglinzii si se 
gândesc doar la căsătorie. Zicând căsătorie, vreau să 
spun trecerea omului din starea animalică în starea 
omenească, şi din starea omenească în starea divină. 
Această căsătorie este unică - să devii cetățean al 
cerului. Pentru aceasta, se cere un corp sănătos, o 
minte sănătoasă şi o inimă sănătoasă. 

Cum vă hräniti sufletul, mintea şi inima? Corpul vi-l 
hräniti aproape bine, dar cum vă hräniti inima si 
mintea? Hrana pe care o acceptaţi fără să mulţumiţi nu 
poate să ofere senzațiile necesare în inima si în mintea 
voastră. Gândurile şi dorinţele vor hrană, veşminte, voi 
nu le dati si mor. Aveţi dorințe colosale. Încercaţi să 
aveţi idei principale, care să nu fie în contradicţie cu 
celelalte. Un bărbat care munceşte pierde multă energie, 
în consecinţă, trebuie să-şi protejeze energiile. 


Trebuie să vă păstraţi fermă credinţa în Dumnezeu, 
să DU siguri că S-a gândit la tot. Dumnezeu are grijă 
chiar de viermii cei mai mici. Părul de pe cap nu poate 
să cadă fără voia Lui. Fiecare gând şi fiecare dorinţă, tot 
ce doriţi vă va fi dat, dar trebuie să aveţi o credinţă 
fermă. Nu regretati fiecare lucru care n-a fost înfăptuit 
în viața voastră, căci n-a fost pentru voi. Logodnicul 
unei domnişoare a părăsit-o. Asta s-a întâmplat pentru 
că n-a fost pentru ea. Uneori, vreți rochii prea mari, aşa 
cum copilul vrea hainele fratelui mai mare, dar n-a venit 
încă timpul. Aveţi în voi gânduri şi dorinţe inutile, ceea 
ce arată că credinţa voastră e slabă. 

Dumnezeu este o fântână mare - mergeţi la El 
pentru apă proaspătă dimineaţa, la prânz şi seara. El nu 
va veni la voi, dar voi veţi merge la El. Luaţi atunci cu 
voi un vas, în care să curgă binecuvântarea şi 
Dumnezeu. Cât vă păstraţi ideile şi dorinţele bune, 
Dumnezeu vă va binecuvânta. Dacă simtiti că nu vă 
binecuvântează, luaţi un vas de la altcineva - citiți o 
carte bună, luaţi ceva bun de la oameni. Să nu existe 
cuvinte rele, cel ce vrea să reuşească să nu rostească 
vorbe rele. 

Acum încercaţi, fără să vă miscati, să vă concentrați 
gândurile asupra lui Dumnezeu. Veţi simţi o pişcătură, 
dar, dacă vă miscati, veţi rata exerciţiul. De exemplu, 
într-o zi vă spuneţi că nu veţi rosti niciun cuvânt 
negativ, dar vine o persoană care vă spune ceva rău 
pentru voi, şi iată că incepeti iar să vorbiti urât si ratati 
exercițiul. Aprindeti lumânări, aduceţi prinos ulei, şi tot 
nu aveţi binecuvântarea, pentru că vorbiti de rău. 

Acum, reîncepeti exercițiul pentru unu, două, trei, 
patru sau cinci minute. Încercaţi să nu vă miscati, să vă 
controlati. Apoi, faceţi un exercițiu de cinci minute, 


încercaţi să vă gândiţi la un singur lucru: un exercițiu 
de cinci minte pentru corpul vostru, un exerciţiu de 
cinci minute pentru mintea voastră, un exercițiu de cinci 
minute pentru inima voastră. 

Nu spuneţi nimănui ce veţi obţine în urma acestor 
exerciţii. Pentru ca o dorinţă, o idee să se poată realiza, 
are nevoie de douăsprezece luni. Pentru ca o idee să se 
nască, îi trebuie un an; altele au nevoie de zece ani etc. 
Ideile bune şi dorinţele formează veşmintele îngerilor. 
Gândurile şi dorințele sunt veşminte cu care sunt 
îmbrăcate duhurile divine. 

Dacă nu puteţi să faceţi astfel, gândiţi-vă să 
renuntati. Rezultatul acestor exerciții nu apare imediat, 
ci poate într-un an, dar nu spuneţi nimănui ce faceți. 
Cât timp n-aţi făcut țesătura, n-o mäsurati ca s-o 
vindeti! 


Începeti cu ce e mai usor, verbul ,a putea” 

Apare în voi în mare tulburare. Spuneţi-vă: ,Pot!”. 
Suferiti: „Pot!” Munciti: „Pot!” Ziceti în sinea voastră: „Pot 
totul mulţumită lui lisus!”. Dacă n-aţi înţeles verbul „a 
putea”, nu-l puteţi înţelege nici pe lisus. În doctrina lui 
lisus, există întotdeauna verbul „a putea”. Conjugati 
verbul „a putea”. Dacă nu puteţi rezolva o problemă, 
ziceti Dot, Dumnezeu zice: „Umpleţi-i lui urciorul”. 
Celui care zice „nu pot” nu i se va umple urciorul. Răul 
din voi este un adevărat combustibil. Ideile rele care vă 
vin sunt un elan în dezvoltarea voastră dacă reusiti să le 
depăşiţi. Dacă vă vine în minte o idee rea, întrebaţi-L pe 
Dumnezeu unde e locul ei. Nu ziceti nimic, nu vorbiti de 
rău, täceti. La început, veţi simţi un disconfort, dar apoi 
va arde şi veţi obţine energia. Dacă se întâmplă să vă 
imbolnäviti, nu vă fie teamă; este un mesaj, o 


binecuvântare. A fi rațional înseamnă să fii perfect în 
cuvinte. Oamenii plâng, sunt nefericiti, dar eu mă bucur 
şi îi mulţumesc lui Dumnezeu. Un milion de îngeri 
lucrează pe pământ şi ne ajută. Acum se produce o 
curăţare şi, în timpurile prezente, trebuie să fiți vioi şi în 
culmea bucuriei. Oamenii îşi udă acum grădina. 

Religia de astăzi nu trebuie să fie ca aceea de 
altădată. Odată, un om sărac şi credincios a trecut pe 
lângă o fereastră deschisă a casei unui om bogat. A 
văzut o pungă cu bani şi a luat-o, crezând că e un dar 
de la Dumnezeu. Dar, în zilele următoare, de fiecare 
dată când voia să se roage, avea punga în faţa ochilor şi 
nu se putea ruga. În cele din urmă, a înapoiat-o. Şi voi 
ati furat punga cuiva bogat, şi de aceea vă deranjează 
ceva. Când vorbiti de rău pe cineva, aceasta înseamnă 
furt, înapoiaţi punga pentru ca rugăciunea voastră să fie 
auzită. Nu gândiţi rău despre nimeni; dacă vă vine un 
astfel de gând, alungati-l. Afară, păstraţi tăcerea; lucraţi 
în interiorul vostru. Pentru ca fiecare dorință să se 
realizeze, are nevoie de o perioadă, trebuie să aşteptaţi. 
Pot să treacă unu, doi, zece ani, nu vă grăbiţi. Când vreţi 
o realizare bruscă a dorinţei, Dumnezeu vă va trimite la 
rădăcinile copacului - vă va da un soţ rău sau o soţie 
rea. Şi toate necazurile voastre prezente vin din viaţa 
voastră trecută, când ati avut gânduri şi dorinţe rele. 

Trebuie să fiţi sănătoşi fizic. Când vă îngrăşați, 
sunteţi mulţumiţi, dar asta nu e sănătos. Fiţi modesti. 
Nu fiți relaxaţi, ci activi. Dacă o soră de-a voastră suferă, 
încurajaţi-o, nu plângeti cu ea, căci amândoi vă veţi 
pierde credinţa. Sau, când cineva moare, nu e mort, 
doar casa tocmai i-a fost distrusă, dar, peste câţiva ani, 
ea va fi construită din nou. În realitate, esentialul 
omului stă ascuns în calităţile sufletului. Moartea este 


purificarea apei, trecerea vietii de la un strat la altul, ca 
să ajungă în cele din urmă la suprafață ca o fântână 
minunată. Aveţi nevoie să treceţi prin această lume, prin 
materie, ca să vă puteţi purifica. 

Ascultati toate acestea, dar lumea vă va tulbura. 

Atunci, ziceţi-vă: Pol" Veţi lua Psalmul 119 şi, în 
fiecare zi, veţi învăţa pe de rost o parte folosind verbul „a 
putea”. Va trebui să-l învăţaţi în 22 de zile, în fiecare zi, 
înainte să începeţi, vă veţi spăla pe mâini şi pe picioare 
şi vă veţi spune: „Vom fi buni, plini de răbdare şi buni 
aşa cum sunt picioarele”. Dacă inima omului va fi bună, 
aşa ca picioarele, oamenii vor fi nişte sfinţi. Şi, când ne 
spălăm mâinile, vom zice: „Vom fi supuşi, buni şi drepţi 
ca mâinile”. Mintea trebuie să vă fie pregătită să lucreze 
ca mâinile. Ce bun e Dumnezeu pentru că ne-a dat 
mâini şi picioare care ne pot învăţa să muncim! Aliaţi-vă 
cu Dumnezeu şi cu toţi oamenii, şi totul vă va fi posibil. 
Trebuie să fiți răbdători şi serviabili ca picioarele si 
drepți ca mâinile. Trebuie să vă controlati corpul şi 
armonia să domnească printre voi. Dacă reusiti să vă 
organizați pentru un an, va fi bine. Trebuie să fiți liberi 
ca păsările, răbdători ca mamiferele, curajoşi ca leul şi 
rationali ca omul, începeţi să puneţi în practică verbul „a 
putea”. 

Dacă e pentru bine, va fi pentru voi ca o cheie; dacă 
îl folosiţi pentru rău, nu vă va servi. Folositi-l ca să 
inältati omenirea, ca să educați mintea şi inima, nu ca 
să faceţi rău. Într-un an, trebuie să învăţaţi să înţelegeţi 
verbul „a putea”. 

După ce veţi reuşi să învăţaţi psalmul, unii dintre 
voi vor avea rezultate diferite. Chiar dacă rezultatul este 
unu din zece, asta este tot o binecuvântare. 


Sofia, 8 februarie 1917 


Psalmul 119 


1. Ferice de cei fără prihană în calea lor, care umblă 
întotdeauna după Legea Domnului! 

2. Ferice de cei ce păzesc poruncile Lui, care-L caută 
din toată inima lor, care nu săvârşesc nicio nelegiuire, şi 
umblă în căile Lui! 

3. Tu ai dat poruncile Tale, ca să fie păzite cu 
sfinţenie. 

4. O, de ar tinti căile mele la păzirea orânduirilor 
Tale! 

5. Atunci nu voi roşi de ruşine la vederea tuturor 
poruncilor 'Tale! 

6. Te voi lăuda cu inimă neprihănită, când voi învăţa 
legile dreptăţii Tale. 

7. Vreau să păzesc orânduirile Tale: nu mă părăsi de 
tot! 

8. Cum îşi va ţine tânărul curată cärarea? 
îndreptându-se după cuvântul Tău. 

9. Te caut din toată inima mea; nu mă lăsa să mă 
abat de la poruncile Tale. 

10. Strâng cuvântul Tău în inima mea, ca să nu 
păcătuiesc împotriva Ta! 

11. Binecuvântat să fii Tu, Doamne! învaţă-mă 
orânduirile Tale! 

12. Cu buzele mele vestesc toate hotărârile gurii 
Tale. 


13. Când urmez învăţăturile Tale, mă bucur de 
parc-aş avea toate comorile. 

14. Mă gândesc adânc la poruncile Tale, şi cărările 
Tale le am sub ochi. 

15. Mă desfăt în orânduirile Tale şi nu uit cuvântul 
Tău. 

16. Fă bine robului Tău, ca să trăiesc şi să păzesc 
cuvântul Tău! 

17. Deschide-mi ochii, ca să văd lucrurile minunate 
ale Legii Tale! 

18. Sunt un străin pe pământ: nu-mi ascunde 
poruncile Tale! 

19. Totdeauna mi se topeşte sufletul de dor după 
legile Tale. 

20. Tu mustri pe cei ingâmfati, pe blestemätii 
aceştia care se rătăcesc de la poruncile Tale. 

21. Ridică de peste mine ocara şi disprețul! Căci 
păzesc învăţăturile Tale. 

22. Să tot stea voievozii şi să vorbească împotriva 
mea: robul Tău cugetă adânc la orânduirile Tale. 

23. Învățăturile Tale sunt desfätarea mea si 
sfätuitorii mei. 

24. Sufletul meu este lipit de tärânä: înviorează-mă, 
după făgăduinţa Ta! 

25. Eu îmi istorisesc căile, şi Tu mă asculti: învață- 
mă orânduirile Tale! 

26. Fă-mă să pricep calea poruncilor Tale, si voi 
cugeta la lucrurile Tale cele minunate. 

27. Îmi plânge sufletul de durere: ridică-mă după 
cuvântul Tău! 

28. Depărtează-mă de calea necredincioşiei, către 
Tine, şi dă-mi îndurarea Ta, ca să urmez Legea Ta! 


29. Aleg calea adevärului, pun legile Tale sub ochii 
mei. 

30. Mă tin de învăţăturile Tale, Doamne, nu mă lăsa 
de ruşine! 

31. Alerg pe calea poruncilor Tale, căci îmi scoţi 
inima la larg. 

32. Învaţă-mă, Doamne, calea orânduirilor Tale, ca 
s-o tin până la sfârşit! 

33. Dă-mi pricepere, ca să păzesc Legea Ta şi s-o ţin 
din toată inima mea! 

34. Povätuieste-mä pe cărarea poruncilor Tale, căci 
îmi place de ea. 

35. Pleacă-mi inima spre învăţăturile Tale, şi nu 
spre câştig! 

36. Abate-mi ochii de la vederea lucrurilor desarte, 
înviorează-mă în calea Ta! 

37. implineste-Ti făgăduinţa faţă de robul Tău, 
făgăduinţa făcută pentru cei ce se tem de Tine! 

38. Depărtează de la mine ocara de care mă tem! 
Căci judecätile Tale sunt pline de bunătate. 

39. Iată, doresc să împlinesc poruncile Tale: fă-mă 
să trăiesc în neprihănirea cerută de Tine! 

40. Să vină, Doamne, îndurarea Ta peste mine, 
mântuirea Ta, după făgăduinţa Ta! 

41. Şi atunci voi putea răspunde celui ce mă 
batjocoreşte, căci mă încred în cuvântul Tău. 

42. Nu lua de tot din gura mea cuvântul adevărului! 
Căci nădăjduiesc în judecätile Tale. 

43. Voi păzi Legea Ta necurmat, totdeauna şi pe 
vecie. 

44. Voi umbla în loc larg, căci caut poruncile Tale. 

45. Voi vorbi despre învăţăturile Tale înaintea 
împăraților şi nu-mi va roşi obrazul. 


46. Mă desfät în poruncile Tale, căci le iubesc. 

47. Îmi întind mâinile spre poruncile Tale pe care le 
iubesc şi vreau să mă gândesc adânc la orânduirile Tale. 

48. Adu-Ti aminte de făgăduinţa dată robului Tău, 
în care m-ai făcut să-mi pun nădejdea! 

49. Aceasta este mângâierea mea în necazul meu: că 
făgăduinţa Ta îmi dă iarăşi viaţă. 

50. Nişte îngâmfaţi mi-aruncă batjocuri; totuşi eu 
nu mă abat de la Legea Ta. 

51. Mă gândesc la judecätile Tale de odinioară, 
Doamne, şi mă mângâi. 

52. M-apucă o mânie aprinsă la vederea celor răi, 
care părăsesc Legea Ta. 

53. Orânduirile Tale sunt prilejul cântărilor mele, în 
casa pribegiei mele. 

54. Noaptea îmi aduc aminte de Numele Tău, 
Doamne, şi păzesc Legea Ta. 

55. Aşa mi se cuvine, căci păzesc poruncile Tale. 

56. Partea mea, Doamne, o spun, este să păzesc 
cuvintele Tale. 

57. Te rog din toată inima mea: ai milă de mine, 
după fägäduintä Ta! 

58. Mă gândesc la căile mele şi îmi îndrept picioarele 
spre învăţăturile Tale. 

59. Mă grăbesc şi nu preget să păzesc poruncile 
Tale. 

60. Cursele celor răi mă înconjoară, dar nu uit 
Legea Ta. 

61. Mă scol la miezul nopţii să Te laud pentru 
judecätile Tale cele drepte. 

62. Sunt prieten cu toţi cei ce se tem de Tine şi cu 
cei ce păzesc poruncile Tale. 


63. Pämântul, Doamne, este plin de bunätatea Ta: 
învaţă-mă orânduirile Tale! 

64. Tu faci bine robului Tău, Doamne, după 
făgăduinţa Ta. 

65. Invatä-mä să am înţelegere si pricepere, căci 
cred în poruncile 'Tale. 

66. Până ce am fost smerit, rătăceam; dar acum 
păzesc cuvântul Tău. 

67. Tu eşti bun şi binefăcător: învață-mă orânduirile 
Tale! 

68. Nişte îngâmfati urzesc neadevăruri împotriva 
mea; dar eu păzesc din toată inima mea poruncile Tale. 

69. Inima lor este nesimtitoare ca grăsimea; dar eu 
mă desfăt în Legea Ta. 

70. Este spre binele meu că m-ai smerit, ca să învăţ 
orânduirile Tale. 

71. Mai mult pretuieste pentru mine legea gurii Tale 
decât o mie de lucruri de aur şi de argint. 

72. Mâinile Tale m-au făcut şi m-au întocmit; dă-mi 
pricepere, ca să învăţ poruncile Tale! 

73. Cei ce se tem de Tine mă văd şi se bucură, căci 
nădăjduiesc în fägäduintele Tale. 

74. Ştiu, Doamne, că judecätile Tale sunt drepte: 
din credincioşie m-ai smerit. 

75. Fă ca bunătatea Ta să-mi fie mângâierea, cum ai 
făgăduit robului Tău! 

76. Să vină peste mine îndurările Tale, ca să trăiesc, 
căci Legea Ta este desfătarea mea. 

77. Să fie infruntati îngâmiaţii care mă asupresc 
fără temei! 

Căci eu mă gândesc adânc la poruncile Tale. 

78. Să se întoarcă la mine cei ce se tem de Tine şi 
cei ce cunosc învăţăturile Tale! 


79. Inima să-mi fie neîmpärtitä în orânduirile Tale, 
ca să nu fiu dat de ruşine! 

80. Îmi tânjeste sufletul după mântuirea Ta: 
nădăjduiesc în făgăduinţa Ta. 

81. Mi se topesc ochii după fägäduintä Ta şi zic: 
„Când mă vei mângâia?” 

82. Căci am ajuns ca un burduf pus în fum; totuşi 
nu uit orânduirile Tale. 

83. Care este numărul zilelor robului Tău? Când vei 
pedepsi pe cei ce mă prigonesc? 

84. Nişte îngâmiaţi sapă gropi înaintea mea; nu 
lucrează după Legea Ta. 

85. Toate poruncile Tale nu sunt decât credincioşie; 
ei mă prigonesc fără temei: ajută-mă! 

86. Gata, gata să mă doboare şi să mă prăpădească, 
dar eu nu părăsesc poruncile Tale. 

87. Înviorează-mă după bunătatea Ta, ca să păzesc 
învăţăturile gurii Tale! 

88. Cuvântul Tău, Doamne, dăinuie în veci, în 
ceruri. 

89. Credincioşia Ta ţine din neam în neam; Tu ai 
întemeiat pământul, şi el rămâne tare. 

90. După legile Tale stă în picioare totul astăzi, căci 
toate lucrurile îți sunt supuse. 

91. Dacă n-ar fi fost Legea Ta desfätarea mea, aş fi 
pierit în ticăloşia mea. 

92. Niciodată nu voi uita poruncile Tale, căci prin ele 
mă înviorezi. 

93. Al Tău sunt: mântuieşte-mă! Căci caut poruncile 
Tale. 

94. Nişte răi mă aşteaptă ca să mă piardă; dar eu 
iau aminte la învăţăturile Tale. 


95. Văd că tot ce este desăvârşit are margini: 
poruncile Tale însă sunt fără margini. 

96. Cât de mult iubesc Legea Ta! Toată ziua mă 
gândesc la ea. 

97. Poruncile Tale mă fac mai înţelept decât 
vrăjmaşii mei, căci totdeauna le am cu mine. 

98. Sunt mai învăţat decât toţi învățătorii mei, căci 
mă gândesc la învăţăturile Tale. 

99. Am mai multă pricepere decât bătrânii, căci 
păzesc poruncile Tale. 

100. Îmi ţin piciorul departe de orice drum rău, ca 
să păzesc cuvântul Tău. 

101. Nu mă depărtez de legile Tale, căci Tu mă 
înveți. 

102. Ce dulci sunt cuvintele Tale pentru cerul gurii 
mele! Mai dulci decât mierea în gura mea! 

103. Prin poruncile Tale mă fac mai priceput, de 
aceea urăsc orice cale a minciunii. 

104. Cuvântul Tău este o candelă pentru picioarele 
mele şi o lumină pe cărarea mea. 

105. Jur - şi mă voi ţine de jurământ - că voi păzi 
legile 'Tale cele drepte. 

106. Sunt foarte amărât: înviorează-mă, Doamne, 
după cuvântul Tău! 

107. Primeşte, Doamne, simtämintele pe care le 
spune gura mea şi învaţă-mă legile Tale! 

108. Viaţa îmi este necurmat în primejdie, şi totuşi 
nu uit Legea Ta. 

109. Nişte răi îmi întind curse, dar eu nu mă 
rătăcesc de la poruncile Tale. 

110. Învățăturile Tale sunt moştenirea mea de veci, 
căci ele sunt bucuria inimii mele. 


111. Îmi plec inima să împlinesc orânduirile Tale 
totdeauna şi până la sfârşit. 

112. Uräsc pe oamenii nehotärâti, dar iubesc Legea 
Ta. 

113.Tu eşti adăpostul şi scutul meu; eu 
nădăjduiesc în făgăduinţa Ta. 

114. Depărtaţi-vă de mine, răilor, ca să păzesc 
poruncile Dumnezeului meu! 

115. Sprijină-mă, după făgăduinţa Ta, ca să trăiesc, 
şi nu mă lăsa de ruşine în nădejdea mea! 

116. Fii sprijinul meu, ca să fiu scăpat şi să mă 
înveselesc neîncetat de orânduirile Tale! 

117. Tu dispretuiesti pe toţi cei ce se depărtează de 
orânduirile Tale, căci înşelătoria lor este zadarnică. 

118. Ca spuma iei pe toţi cei răi de pe pământ; de 
aceea eu iubesc învățăturile Tale. 

119. Mi se înfioară carnea de frica Ta şi mă tem de 
judecätile Tale. 

120. Păzesc Legea şi dreptatea: nu mă lăsa în voia 
asupritorilor mei! 

121. la sub ocrotirea Ta binele robului Tău si nu mă 
lăsa apăsat de nişte ingâmfati! 

122. Mi se topesc ochii după mântuirea Ta şi după 
făgăduinţa Ta cea dreaptă. 

123. Poartă-Te cu robul Tău după bunătatea Ta şi 
învaţă-mă orânduirile Tale! 

124. Eu sunt robul Tău; dă-mi pricepere, ca să 
cunosc învăţăturile Tale. 

125. Este vremea ca Domnul să lucreze: căci ei calcă 
Legea Ta. 

126. De aceea, eu iubesc poruncile Tale mai mult 
decât aurul, da, mai mult decât aurul curat; 


127. De aceea găsesc drepte toate poruncile Tale, si 
urăsc orice cale a minciunii. 

128. Învățăturile Tale sunt minunate; de aceea le 
păzeşte sufletul meu. 

129. Descoperirea cuvintelor Tale dă lumină, dă 
pricepere celor fără răutate. 

130. Deschid gura şi oftez, căci sunt lacom după 
poruncile Tale. 

131. Întoarce-Ti faţa spre mine si ai milă de mine, 
după obiceiul Tău faţă de cei ce iubesc Numele Tău! 

132. Întăreşte-mi paşii în cuvântul Tău şi nu lăsa 
nicio nelegiuire să stăpânească peste mine! 

133. Izbăveşte-mă de asuprirea oamenilor, ca să 
păzesc poruncile Tale! 

134. Fă să strălucească fața Ta peste robul Tău si 
învaţă-mă orânduirile Tale! 

135. Ochii îmi varsă şiroaie de apă, pentru că Legea 
Ta nu este păzită. 

136. Tu eşti drept, Doamne, şi judecätile Tale sunt 
fără prihană. 

137. Tu îţi întemeiezi învăţăturile pe dreptate si pe 
cea mai mare credincioşie. 

138. Râvna mea mă mănâncă, pentru că potrivnicii 
mei uită cuvintele Tale. 

139. Cuvântul Tău este cu totul încercat, şi robul 
Tău îl iubeşte. 

140. Sunt mic şi disprețuit, dar nu uit poruncile 
Tale. 

141. Dreptatea Ta este o dreptate veşnică, şi Legea 
Ta este adevărul. 

142. Necazul şi strâmtorarea mă ajung, dar 
poruncile Tale sunt desfätarea mea. 


143. Învățăturile Tale sunt drepte pe vecie; dä-mi 
pricepere, ca să trăiesc! 

144. Te chem din toată inima mea: ascultă-mă, 
Doamne, ca să păzesc orânduirile Tale. 

145. Te chem:  mântuieşte-mă, ca să păzesc 
învăţăturile Tale! 

146. O iau înaintea zorilor şi strig; nădăjduiesc în 
făgăduinţele Tale. 

147. O iau înaintea străjilor de noapte şi deschid 
ochii, ca să mă gândesc adânc la cuvântul Tău. 

148. Ascultă-mi glasul, după bunătatea Ta: 
înviorează-mă, Doamne, după judecata Ta! 

149. Se apropie cei ce urmăresc mişelia şi se 
depărtează de Legea Ta. 

150. Dar Tu eşti aproape, Doamne, şi toate 
poruncile Tale sunt adevărul. 

151. De multă vreme ştiu din învăţăturile Tale că le- 
ai aşezat pentru totdeauna. 

152. Vezi-mi ticăloşia şi izbăveşte-mă, căci nu uit 
Legea Ta. 

153. Apără-mi pricina Şi răscumpără-mă, 
înviorează-mă după făgăduinţa Ta. 

154. Mântuirea este departe de cei răi, căci ei nu 
caută orânduirile Tale. 

155. Mari sunt îndurările Tale, Doamne! înviorează- 
mă după judecätile Tale! 

156. Mulţi sunt prigonitorii şi potrivnicii mei, dar nu 
mă depărtez de învăţăturile Tale. 

157. Văd cu scârbă pe cei necredinciosi Tie, care nu 
păzesc cuvântul Tău. 

158. Vezi cât de mult iubesc eu poruncile Tale: 
înviorează-mă, Doamne, după bunătatea Ta! 


159. Temelia cuvântului Tău este adevărul, si toate 
legile 'Tale cele drepte sunt veşnice. 

160. Nişte voievozi mă prigonesc fără temei, dar 
inima mea nu tremură decât de cuvintele Tale. 

161. Mă bucur de cuvântul Tău ca cel ce găseşte o 
mare pradă. 

162. Urăsc şi nu pot suferi minciuna, dar iubesc 
Legea Ta. 

163. De şapte ori pe zi Te laud, din pricina legilor 
Tale celor drepte. 

165. Multă pace au cei ce iubesc Legea Ta si nu li se 
întâmplă nicio nenorocire. 

166. Eu nădăjduiesc în mântuirea Ta, Doamne, şi 
împlinesc poruncile Tale. 

167. Sufletul meu ţine învăţăturile Tale, şi le iubesc 
mult de tot! 

168. Păzesc poruncile şi învățăturile Tale, căci toate 
căile mele sunt înaintea Ta. 

169. Să ajungă strigătul meu până la Tine, Doamne! 
Dă-mi pricepere, după făgăduinţa Ta. 

170. Să ajungă cererea mea până la Tine! Izbäveste- 
mă, după făgăduinţa Ta! 

171. Buzele mele să vestească lauda Ta, căci Tu mă 
înveţi orânduirile Tale! 

172. Să cânte limba mea cuvântul Tău, căci toate 
poruncile Tale sunt drepte! 

173. Mâna Ta să-mi fie într-ajutor, căci am ales 
poruncile Tale. 

174. Suspin după mântuirea Ta, Doamne, şi Legea 
Ta este desfătarea mea. 

175. Să-mi trăiască sufletul şi să Te laude, şi 
judecätile Tale să mă sprijine! 


176. Rătăcesc ca o oaie pierdută: caută pe robul 
Tău, căci nu uit poruncile Tale. 

